
1. [bookmark: _Toc236990535]Vnútorný poriadok
Milý klient, milá klientka v tomto dokumente nájdeš všetky potrebné informácie k tomu, ako sa správať v našom centre, aké máme zásady a čo považujeme za podstatné.
RETEST, centrum pre deti a rodiny s resocializačným programom, pracuje na princípoch terapeutickej komunity. 
Cieľom centra je podpora sociálneho začlenenia plnoletej fyzickej osoby závislej od alkoholu, drog alebo patologického hráčstva.  
V tomto dokumente používame pre skrátenie pojmy klient, poradca, pracovník, no samozrejme reflektujeme pod týmito pojmami aj ženský rod, teda klientka, poradkyňa, pracovníčka a iné.
Pobyt v centre je dobrovoľný a vychádza z vlastného rozhodnutia klienta. Za dôležitú pokladáme vnútornú motiváciu ku zmene závislého správania a prijatie resocializačného programu.
Resocializačný program v trvaní 12 - 17 mesiacov je rozdelený do 4 fáz, ktoré sú zamerané na získanie zručností potrebných pre dlhodobú abstinenciu a integráciu do života.
Každá fáza má svoje špecifické ciele. Úlohou klienta je zamerať sa v jednotlivých fázach na ich podstatu a naplniť ju. V priebehu fázy a aj na prestupovej skupine sa posudzuje, nakoľko je klient aktívny v jej napĺňaní. 
Tím resocializačného programu (tím RP) si ponecháva pri akomkoľvek hlasovaní možnosť využiť právo veta, čo znamená, že môže zmeniť rozhodnutie komunity v oblasti prijatia, prestupu, výstupu a vylúčenia klienta do/z komunity  a v iných situáciách (viď. kapitola Právo veta). 
Po príchode do centra je klient približne 24 hodín v samostatnej izbe (inkubátore), počas ktorej má možnosť pracovať na svojej vstupnej správe – životopise. V tejto správe uvedie celý priebeh svojho života od detstva až po súčasnosť. Zameria sa na vzťahy, školu, zamestnanie, drogovú kariéru, liečby, resocializácie, dlhy, právnu oblasť, dopady závislosti a iné. Na vstupnej skupine klient prezentuje danú správu a následne prichádzajú otázky a diskusia. Dobrým zvykom je, že klient po prečítaní vstupnej správy požiada komunitu o vstup do komunity. O tomto vstupe sa  nehlasuje – klient svojím požiadaním o vstup do komunity, sa automaticky stáva členom komunity a dostáva sa do 0. orientačnej fázy (viď. 0. fáza). Pracovník RP však má právo klienta neprijať, ak zhodnotí, že klient už porušil nejaké z kardinálnych pravidiel.  Po jej uplynutí má klient možnosť prestúpiť do 1. fázy. Podmienky na prestup sú uvedené v 0. fáze. 

[bookmark: _Toc236990536]2. Fázy resocializačného programu
[bookmark: _Toc236990537]0.fáza – Orientačná (trvanie 4 týždne)
Každý klient, ktorý prichádza do centra, začína v tejto fáze. Fáza slúži na zorientovanie sa nového klienta v sebe, vo svojej motivácii k resocializácii. Má možnosť spoznať resocializačný program centra a aktuálnu komunitu. Počas tejto fázy sú očakávania a nároky na klienta znížené. Zároveň je potrebné, aby dal klient najavo, že má záujem na sebe pracovať. Klientovi sa na vstupnej skupine určí starší brat/staršia sestra, ktorý/á je nápomocný/á v stabilizácii a adaptácii na režim, ale aj v plnení stanovených úloh a dodržiavaní pravidiel vyplývajúcich z danej fázy a režimu centra. Počas tohto obdobia klient spoznáva komunitu a má priestor na rozhodovanie, či v nej chce zotrvať. Po štyroch týždňoch má možnosť prestúpiť do 1. fázy na prestupovej skupine. Tam môže klient vyjadriť svoje rozhodnutie o zotrvaní – ak sa rozhodne zotrvať v programe, automaticky prestupuje do 1. fázy (bez hlasovania). Táto fáza je časovo súčasťou prvej fázy.
Úlohy, pravidlá a privilégia klienta vyplývajúce z 0. fázy: 
· Má možnosť sa počas tejto fázy rozhodnúť, či chce pokračovať v programe.
· Zdieľa s komunitou svoje aktuálne prežívanie, myšlienky, emócie, zdravotný stav, postoje k závislosti a abstinencii.
· Nemá hlasovacie právo a nerozhoduje o ďalšom postupe klientov v komunite a komunity ako takej.
· Má právo pozvať rodičov a blízke osoby na rodinné skupiny.
· Môže telefonovať s rodinou a blízkymi osobami počas víkendov v dĺžke 15 minút. Nepozýva nikoho na návštevy do centra. Kontakt s rodinou a blízkymi osobami, ktoré sú pre neho bezpečné v zmysle abstinencie, je možný len formou telefonického rozhovoru v prítomnosti službukonajúceho pracovníka RP za účelom riešenia ekonomických, právnych, sociálnych, zdravotných a materiálnych záležitostí - technická komunikácia (viď. kapitola Technická komunikácia).
· Neprináša body na voľnú tribúnu a nehodnotí richtárov a podrichtárov.
· Nemá nárok na individuálne vychádzky, víkendy.
· Pobyt mimo zariadenia môže byť len so sprievodom personálu centra alebo klienta v 1. a vyššej fáze. Myslí sa tým napr. aj kontrola u ambulantného psychiatra, návšteva ÚPSVaR, pošta atď. Počas pohybu mimo centra klient udržiava len technickú komunikáciu s osobami, ktoré nie sú klientmi, zamestnancami, alebo podporovateľmi centra.
· Nemôže  mať pri sebe na izbe kozmetiku a iné produkty s obsahom alkoholu. Výnimku tvoria produkty, ktoré sú v tuhom, alebo krémovom skupenstve. 
· Chodí na poštu, prípadne vybavuje iné záležitosti len v čase osobného voľna. V prípade nutnosti ísť v inom čase je povinný túto skutočnosť konzultovať na večernej komunite alebo vo výnimočných prípadoch na rannej komunite.
· Ak očakáva úradný list zo strany rodiny alebo blízkej osoby je potrebné, aby túto skutočnosť vopred oznámil.
· Prispieva do fondov komunity.
· Dostáva na vstupnej skupine staršieho brata/staršiu sestru.
· Absolvuje každý týždeň pohovor u niektorého z pracovníkov zariadenia (tých, ktorí majú voľné miesto byť jeho individuálnym poradcom – každý týždeň môže byť u iného poradcu) – jeho účelom je stabilizácia, práca na vnútornej motivácii k abstinencii, spoznanie pracovníkov, aby si mohol vybrať individuálneho poradcu.
· Vyberá si, podľa aktuálnych možností, individuálneho poradcu a konzultuje s ním možnosť spolupráce po prestupe do 1. fázy. Svoj výber individuálneho poradcu oznámi na prestupovej skupine do 1. fázy. 
· Ak má deti, musí si dohodnúť s riaditeľom zariadenia, ako bude prebiehať jeho kontakt s nimi.
· Zúčastňuje sa všetkých aktivít.
· Nemôže pozerať TV bez prítomnosti klienta z 1. a vyššej fázy.
· Platia pre neho všetky pravidlá, a zároveň mu nie sú udeľované sankcie, je upozorňovaný na ich nedodržiavanie. Toto sa nevzťahuje na prípad, ak klient opakovane porušuje pravidlá, ktoré sú ohrozujúce v zmysle abstinencie, bezpečia a alebo nevhodného zaobchádzania s majetkom. V takýchto prípadoch môže pracovník RP udeliť klientovi sankciu. Taktiež sa nevzťahuje na kardinálne pravidlá. Ako následok porušenia kardinálnych pravidiel je klient vylúčený z centra.
· Využíva voľný čas zmysluplným spôsobom v zmysle voľnočasových aktivít.
· Nemá pri sebe mobilný telefón, notebook, tablet, hudobný prehrávač a iné informačné, komunikačné a multimediálne technológie a/alebo zariadenia.
· Nedrží pri sebe lieky, liečivá, psychotropné látky, zbrane a iné predmety, ktoré sú vnímané ako ohrozenie abstinencie, psychického a fyzického zdravia.
· Má vreckové prislúchajúce k danej fáze
Na prestupovej skupine klient:
· Prezentuje logo.
· Oznámi, s ktorým individuálnym poradcom má dohodnutú dlhodobú spoluprácu.
· Deklaruje záujem o vstup do komunity.

[bookmark: _Toc236990538]1.fáza – Adaptačná (trvanie 4 - 5  mesiace)
Podstata fázy spočíva v tom, že klient je v obmedzenom kontakte s vonkajším okolím (rodina, blízke osoby, členovia drogovej komunity a iní), aby sa mohol sústrediť na svoje prežívanie, postoje, hodnoty a zároveň sa naučil pracovať s cravingom (bažením). Taktiež aby začal riešiť negatívne dopady závislosti a sústredil sa na rozvíjanie zručností potrebných k abstinencii. Naďalej klientovi napomáha starší brat/staršia sestra v zvládaní povinností, úloh, riešení aktuálnych situácií, adaptácii na režim a stabilizácii.
Úlohy, pravidlá a privilégia klienta vyplývajúce z prvej fázy:
· Zdieľa s komunitou svoje aktuálne prežívanie, myšlienky, emócie, postoje k závislosti a abstinencii, zdravotný stav na komunitách, skupinách, výnimočných skupinách atď. a službukonajúcim pracovníkom RP. Nie individuálne mimo komunity. 
· Preukazuje vôľu k zmene životného štýlu.
· Začína riešiť negatívne dopady vyplývajúce zo závislého správania.
· Pracuje na prijatí vlastnej závislosti.
· Učí sa konštruktívne prijímať a dávať spätné väzby.
· Zameriava sa na identifikáciu zdrojov abstinencie a jej podporu (plánovať si čas a zmysluplne ho využívať – formou voľnočasových aktivít, nie ležaním a spaním, identifikovať craving a vytvárať si stratégie na jeho zvládanie, rozlišovať konštruktívne a deštruktívne správanie atď.).
· Stanovuje si a odovzdáva ciele v zmysle individuálneho resocializačného plánu (IRP) do 7 dní po prestupe do 1. fázy a konzultuje ich s individuálnym poradcom. Následne v minimálnom intervale dva krát za mesiac stanovuje a vyhodnocuje ciele v zmysle IRP s individuálnym poradcom.
· Môže sledovať TV počas osobného voľna len v prítomnosti iného klienta vrátane klienta v 0. fáze. 
· Nekomunikuje s inými ľuďmi z vonkajšieho sveta, okrem povolených víkendových telefonátov (v dĺžke 30 minút) s rodinnými príslušníkmi, alebo osobami, ktoré sú bezpečné a podporné v abstinencii. Ak sa jedná o úradné záležitosti, lekárske vyšetrenie a pod., využíva formu technickej komunikácie.
· Nacvičuje pracovné zručnosti vrátane práce v kuchyni.
· Absolvuje pred prestupom do ďalšej fázy minimálne jedno rodinné poradenstvo s individuálnym poradcom a svojou bezpečnou blízkou osobou.
· Zastáva funkciu podrichtára.
· Od tejto fázy sa už môže stať starším bratom/staršou sestrou novému klientovi a preberá zodpovednosť za vzťah k nemu/nej.
· K prestupu do 2. fázy je potrebné, aby mal predstavu o možnom zamestnaní a zároveň si uvedomoval riziká spojené s nástupom do zamestnania a pracoval s nimi.
· Má možnosť samostatného pohybu mimo centra, s výnimkou nasledujúcich situácií, kedy musí  mať sprievod: návšteva ambulantného psychiatra (napr. CPLDZ Hraničná), manipulácia s financiami (napr. výber hotovosti) v sume 50 € a viac. V týchto prípadoch môže klient odísť mimo centrum len v sprievode personálu zariadenia, alebo klienta v 1. a vyššej fáze, ktorý má podľa pravidiel možnosť samostatného pohybu mimo centra (t. j. nie je v podmienečnom vylúčení). Výber sprievodcu z radov iných klientov má právo korigovať službukonajúci pracovník centra.
· Je v kontakte s rodinou a blízkymi osobami počas rodinných skupín, individuálnych rodinných stretnutí, návštev a rodinných telefonátov. Písomný kontakt s rodinou a blízkymi osobami, ktoré sú bezpečné z hľadiska abstinencie, je možný formou pohľadníc. 
· Má právo ako rodič kontaktovať sa so svojim dieťaťom/deťmi za podmienok, ktoré sú uvedené v časti Kontakt klienta = rodiča so svojim dieťaťom/svojimi deťmi.
· Ak očakáva úradný list zo strany rodiny alebo blízkej osoby je potrebné, aby túto skutočnosť vopred oznámil. 
· Nemôže  mať kozmetiku a iné produkty s obsahom alkoholu. Výnimku tvoria produkty, ktoré sú v tuhom, alebo krémovom skupenstve, napr. krémy, tuhé deodoranty. 
· Rieši úradné (napr. pošta)  a zdravotné záležitosti prednostne v čase osobného voľna. V prípade nutnosti ísť v inom čase, je povinný túto skutočnosť konzultovať na večernej komunite deň vopred  alebo vo výnimočných prípadoch na rannej komunite v daný deň.
· Nemá pri sebe mobilný telefón, notebook, tablet, hudobný prehrávač a iné informačné, komunikačné a multimediálne technológie. 
· Nedrží pri sebe lieky, liečivá, psychotropné látky, zbrane a iné predmety, ktoré sú vnímané ako ohrozenie abstinencie, psychického a fyzického zdravia.
· Zisťuje si informácie ohľadom dlhov a exekúcii a začína aktívne pracovať na ich splácaní.
· Má vreckové a výnimočné vreckové podľa určenia danej fázy.
Na prestupovej skupine klient:
· Prezentuje prestupovú správu, v ktorej popísal priebeh prvej fázy (prežívanie, situácie, adaptácia na režim, závery z rodinného poradenstva, práca s cravingom, postoj k závislosti a abstinencii, spoluprácu so starším bratom/sestrou atď.).
· Prezentuje predstavu o uplatnení sa na trhu práce a rizík s tým spojenými.
· Zameria sa na plnenie/neplnenie cieľov IRP a prezentuje ciele do druhej fázy. 
· Vyjadruje, na základe dobrovoľnosti, vzťahy k členom komunity.
· Odpovedá na otázky komunity a zapája sa do diskusie súvisiacej s prestupom.
· Klient prestúpi do ďalšej fázy, ak získa 2/3 hlasov pri hlasovaní – ak ich nezíska alebo padne veto, fáza mu bude predĺžená o 1 mesiac. Takéto predĺženie je možné iba jeden krát.

[bookmark: _Toc236990539]2.fáza – Prechodová (trvanie 3 - 4 mesiace)
Klient prechádza z centra do pracovného procesu a obnovuje/udržiava vzťahy s rodinou a blízkymi osobami. Podstatou druhej fázy je, aby klient zosúladil pracovné povinnosti s resocializačným programom. Taktiež je jeho úlohou začať pracovať na obnovení/udržaní vzťahov s rodinou a blízkymi osobami. Ako klient vo vyššej fáze dostáva viac privilégií, zároveň mu pribúda viac povinností.
Úlohy, pravidlá a privilégia klienta vyplývajúce z druhej fázy:
· Pracuje na skĺbení pracovných povinností a úloh vyplývajúcich z druhej fázy resocializačného programu.
· Zamestná sa najneskôr do konca fázy na trvalý pracovný pomer.
· Spláca dlhy voči veriteľom a zodpovedne hospodári s financiami.
· Posilňuje svoje pozitívne vzorce správania, motiváciu k životu bez drog. Pomáha mladším klientom adaptovať sa do komunity.
· Zapája sa viac do života komunity a je viac zodpovedný za určité oblasti života komunity.
· Zapája sa viac do skupinovej práce. V skupine konfrontuje svoje vzťahy k ostatným členom, pracuje s emóciami a so zážitkami spojenými s ľuďmi z jeho minulosti.
· Učí sa  rozoznať a zisťovať svoje rizikové situácie v bežnom živote mimo komunity a zároveň ich bezpečne spracovať na skupinách (napr. craving, hranice, pravidlá, emócie mimo bezpečného prostredia v komunite a pod.).
· Má právo ísť na víkendovú vychádzku. Pred ňou musí absolvovať individuálne rodinné poradenstvo. Plánovaný program prvej vychádzky bude najprv konzultovať s individuálnym poradcom a potom o nej bude informovať aj komunitu na plánovanej skupine, ktorá schvaľuje program a hlasovaním umožní klientovi realizovať naplánovanú víkendovú vychádzku. Na jej absolvovanie potrebuje získať 100 % hlasov.
· Stanovuje si a odovzdáva ciele v zmysle IRP, do 7 dní po prestupe a konzultuje ich s individuálnym poradcom. Následne v minimálnom intervale jeden krát za mesiac stanovuje a vyhodnocuje ciele v zmysle IRP s individuálnym poradcom.
· Využíva mobilný telefón pred prvou výplatou výlučne na oblasti spojené s vybavovaním potrebných záležitostí (pohovor do zamestnania, úradné záležitosti). Po prvej výplate môže byť telefonicky v kontakte už aj s rodinou a blízkymi osobami, ktoré neohrozujú jeho abstinenciu a informuje o tom komunitu.
· Môže komunikovať s rodinou, blízkymi osobami a inými ľuďmi, ktorých je možné považovať za bezpečných z hľadiska abstinencie.
· Pohybuje sa mimo zariadenia bez sprievodu.
· Môže používať kozmetiku s obsahom alkoholu.
· Môže pozerať TV bez prítomnosti iného klienta.
· V prípade nutnosti sa môže stať asistentom richtára.
· Pokiaľ nemá iné povinnosti, môže sám v osobnom voľne behať, bicyklovať sa, prípadne vykonávať inú športovú činnosť za účelom zmysluplného trávenia voľného času. 
· Nedrží pri sebe lieky, liečivá, psychotropné látky, zbrane a iné predmety, ktoré sú vnímané ako ohrozenie abstinencie, psychického a fyzického zdravia.
· Vychádzky má stanovené v zmysle pravidiel vychádzok v danej fáze.
· Má vreckové a výnimočné vreckové podľa určenia danej fázy.
Na prestupovej skupine klient:
· Prezentuje prestupovú správu, v ktorej popísal priebeh danej fázy (prežívanie, situácie, zosúladenie práce s resocializačným programom, pomoc mladším klientom, závery z individuálneho rodinného poradenstva, zhodnotenie pobytu počas víkendovej vychádzky, prácu s cravingom, postoj k závislosti a abstinencii, postoj voči komunite, začlenenie sa do nej atď.).
· Prezentuje predstavu o svojom pôsobení vo funkcii richtár.
· Zameria sa na plnenie/neplnenie cieľov IRP a prezentuje nové ciele do ďalšej fázy.
· Na základe dobrovoľnosti vyjadruje vzťahy k členom komunity.
· Odpovedá na otázky komunity a zapája sa do diskusie súvisiacej s prestupom.
· Klient prestúpi do ďalšej fázy, ak získa 2/3 hlasov pri hlasovaní – ak ich nezíska alebo padne veto, fáza mu bude predĺžená o 1 mesiac. Takéto predĺženie je možné iba jeden krát.

[bookmark: _Toc77345881][bookmark: _Toc236990540]3.fáza – Modelová (trvanie 3 - 4 mesiace) 
Podstatou tretej fázy je, že klient je pripravený na to, aby plnohodnotne viedol komunitu a zastával  funkciu richtára – jeho povinnosti sú spísané v samostatnom dokumente. Pre klientov z nižších fáz je vzorom, čo sa týka abstinentského života, prístupu k problémom, v dodržiavaní pravidiel, zdieľaní prežívania atď. Aktívne sa zapája do formovania komunity a osobnostného sebarozvoja a rozvoja iných klientov. Preberá zodpovednosť za seba a komunitu, učí sa pracovať so skupinou a jednotlivcom. Vnáša princípy komunitného fungovania a abstinentského života do komunity. Aktívne spolupracuje s tímom RP, nielen v pozícii richtára, ale aj mimo tejto funkcie. V pracovnej oblasti by mal byť plne etablovaný. Postupne si začína vytvárať bezpečnú sociálnu sieť, ktorej súčasťou nie je len rodina, ale aj iní abstinujúci, prípadne iné osoby, ktoré nie sú ohrozujúce pre jeho abstinenciu.
Úlohy, pravidlá a privilégia vyplývajúce z tretej fázy:
· Je zodpovedný za to, že je pre iných klientov vzorom a tak sa aj správa.
· Vie o sebe rozprávať, o svojom prežívaní, svojich emóciách, o veciach, ktoré sa mu daria a nedaria, vie prijímať a dávať spätné väzby.
· Zapája sa aktívne do skupinového a komunitného diania.
· Má zadefinované svoje dlhodobé ciele a rozpráva o nich.
· Spolupracuje intenzívne s tímom RP.
· Je aktívny na skupinách a komunitách.
· Pracuje postupne na vytváraní si bezpečnej sociálnej siete.
· Stanovuje si a odovzdá ciele v zmysle IRP do 7 kalendárnych dní po prestupe a konzultuje ich s individuálnym poradcom. Následne v minimálnom intervale jeden krát za mesiac stanovuje a vyhodnocuje ciele v zmysle IRP s individuálnym poradcom.
· Vychádzky má stanovené v zmysle pravidiel vychádzok v danej fáze.
· Nedrží pri sebe lieky, liečivá, psychotropné látky, zbrane a iné predmety, ktoré sú vnímané ako ohrozenie abstinencie, psychického a fyzického zdravia.
· Má vreckové a výnimočné vreckové podľa určenia danej fázy.
Na prestupovej skupine klient:
· Prezentuje prestupovú správu, v ktorej popísal priebeh tretej fázy (prežívanie, rola richtára, spolupráca s tímom RP, reflexia k vedeniu samoriadiacich skupín a k hodnoteniu klientov, pomoc mladším klientom, definovanie dlhodobých cieľov, zhodnotenie pobytu počas víkendových a individuálnych vychádzok, práca s cravingom, postoj k závislosti a abstinencii atď.).
· Prezentuje predstavu o vytváraní a upevňovaní si vzťahov v rámci komunity, ale aj mimo nej – rodina, priatelia, kolegovia, členovia klubov abstinujúcich atď.
· Zameria sa na plnenie/neplnenie cieľov IRP a prezentuje nové ciele do ďalšej fázy.
· Na základe dobrovoľnosti vyjadruje vzťahy k členom komunity.
· Odpovedá na otázky komunity a zapája sa do diskusie súvisiacej s prestupom.
· Klient prestúpi do ďalšej fázy, ak získa 2/3 hlasov pri hlasovaní – ak ich nezíska alebo padne veto, fáza mu bude predĺžená o 1 mesiac. Takéto predĺženie je možné iba jeden krát.

[bookmark: _Toc77345882][bookmark: _Toc236990541]4. fáza – Separačná (trvanie 2 - 4 mesiace)
Štvrtá fáza sa zameriava na odchod z centra do bezpečného prostredia. Jej dĺžka je stanovená na 2 mesiace. V individuálnych prípadoch môže trvať až 4 mesiace, ak to navrhne tím RP. Počas tejto fázy klient intenzívne pracuje na upevňovaní vzťahov s rodinou a inými blízkymi osobami bezpečnými pre abstinenciu. Vytvára si bezpečnú sociálnu sieť nielen v rodine, ale aj mimo nej. Zameriava sa na vzťahy s abstinujúcimi závislými aj prostredníctvom doliečovacieho procesu. Bezpečnú sociálnu sieť si môže vytvárať aj s osobami, ktoré vníma ako bezpečné z pohľadu abstinencie (napr. kolegovia v práci, známi a kamaráti z minulosti).
Pracuje na svojich krátkodobých a dlhodobých cieľoch a hľadá možnosti bezpečného bývania. Jeho úlohou je prinášať tieto témy do komunity. Naďalej je prospešný v komunite a aktívne sa zapája do jej diania. Snaží sa nájsť rovnováhu medzi komunitou, prácou, blízkymi osobami a osamostatnením sa.
Úlohy, pravidlá a privilégia klienta vyplývajúce z štvrtej fázy:
· Využíva možnosti na trávenie času a budovanie bezpečných vzťahov aj s osobami mimo zariadenia. Zároveň je stále súčasťou komunity a je nápomocný a aktívny.
· Zameriava sa na hľadanie spôsobov, ako bude riešiť doliečovací proces, keď absolvuje program.
· Prináša do komunity témy, ktoré sa týkajú budovania bezpečnej sociálnej siete, ale aj iné oblasti, ktoré sa ho týkajú.
· Nezanedbáva povinnosti na úkor iných oblastí a snaží sa vytvoriť rovnováhu medzi komunitou, prácou, blízkymi osobami a osamostatnením sa.
· Pracuje na krátkodobých a dlhodobých cieľoch a hľadá si možnosti bývania;
· Stanovuje si a odovzdá ciele v zmysle IRP do 7 kalendárnych dní po prestupe a konzultuje ich s individuálnym poradcom. Následne v minimálnom intervale jeden krát za mesiac stanovuje a vyhodnocuje ciele v zmysle IRP s individuálnym poradcom.
· Vychádzky má stanovené v zmysle pravidiel vychádzok v danej fáze.
· Nedrží pri sebe lieky, liečivá, psychotropné látky, zbrane a iné predmety, ktoré sú vnímané ako ohrozenie abstinencie, psychického a fyzického zdravia.
· V posledných dvoch mesiacoch pobytu si mapuje socioterapeutické a svojpomocné skupiny pre závislých. Môže navštíviť maximálne jednu skupinu týždenne a na každej môže byť iba raz. Cieľom je, aby pred odchodom mal prehľad o tom, aké sú možnosti doliečovacieho procesu, nie aby sa stal ich členom počas pobytu u nás.
· Dva mesiace pred odchodom intenzívne hľadá bývanie, kam pôjde po ukončení resocializácie. Pripravuje sa na návrat do rodinného prostredia alebo hľadá iné možnosti.
· Posledný víkend pred odchodom bude mať obetovaný víkend.
· Má vreckové a výnimočné vreckové podľa určenia danej fázy.
Na záverečnej skupine klient:
· Chronologicky zhodnotí celý proces resocializácie (zameria sa na jednotlivé fázy, podmienkové režimy, podmienečné vylúčenia, vzťahy v komunite, v rodine, s blízkymi osobami, v zamestnaní a s inými osobami). 
· Uvedie krátkodobé a dlhodobé ciele po ukončení resocializácie.
· Zameria sa na plnenie/neplnenie cieľov IRP.
· Uvedie akým spôsobom bude dodržiavať doliečovací proces a kde bude bývať.

3. [bookmark: _Toc236990542][bookmark: _Toc77345883]Práva a povinnosti
[bookmark: _Toc236990543]Práva, povinnosti a odporúčania klienta vzťahujúce sa k resocializačnému programu
1. Klient má možnosť výberu individuálneho poradcu, pokiaľ má daný pracovník voľné kapacity na jeho prijatie. Je možné ho v procese resocializácie v závažných prípadoch zmeniť, čo predchádza rozhovoru s aktuálnym poradcom a po vzájomnej dohode je možné uskutočniť zmenu. Túto zmenu môže počas programu urobiť iba jedenkrát.
2. Klient má právo ukončiť resocializačný program po absolvovaní výnimočnej skupiny.
3. Klient má povinnosť si kedykoľvek a kdekoľvek zvolať výnimočnú skupinu.
4. Klient má možnosť vrátiť sa do centra po predčasnom ukončení resocializačného programu z vlastného rozhodnutia do 24 hodín. Túto možnosť môže využiť iba raz, pričom nesmie porušiť kardinálne pravidlá. Následne bude opäť prijímaný do komunity. Na vstupnej skupine do komunity opíše, čo sa dialo počas jeho odchodu z centra formou správy. Následne bude prebiehať diskusia a na záver hlasovanie o opätovnom prijatí do komunity, pri ktorom potrebuje 100% hlasov na prijatie. 
5. Klient má možnosť byť zaradený do resocializačného programu centra len 3x s tým, že tím RP určí časový odstup od predchádzajúceho pobytu klienta v centre. 
6. Klient má povinnosť informovať o suicidálnych (samovražedných) a automutilačných (sebapoškodcujúcich) myšlienkach službukonajúceho pracovníka. Toto svoje konania odloží do doby, kým sa o ňom porozpráva so službukonajúcim pracovníkom.
7. Klient je kedykoľvek povinný na vyzvanie zamestnanca centra alebo iného klienta podstúpiť screeningové testovanie na užitie psychoaktívnych látok a dychovú skúšku na alkohol. Ak sa odmietne podrobiť testovaniu, je toto rozhodnutie považované za pozitívny výsledok, čo znamená vylúčenie z programu.
8. Klient má právo po riadnom ukončení resocializačného programu absolvovať posilňovací pobyt (viď samostatné pravidlá na vyžiadanie od službukonajúceho pracovníka). 

[bookmark: _Toc77345884][bookmark: _Toc236990544]Práva a povinnosti poradcu/pracovníka vzťahujúce sa na resocializačný program
1. Vzťah medzi klientom a zamestnancom centra vnímame za každých okolností ako profesionálny. Nie je možné, aby sa tento vzťah zmenil na vzťah partnerský, milenecký, sexuálny alebo priateľský.
2. Pracovník RP má povinnosť zachovať mlčanlivosť o všetkom, čo súvisí s klientom. S týmito informáciami môže nakladať len v rámci centra. Informácie môže zverejňovať iným osobám len v prítomnosti klienta prípadne s jeho predchádzajúcim súhlasom napr. počas poradenskej práce s rodinou klienta. Výnimkou sú supervízie, kde pracovník musí zaručiť, že nezverejní údaje, podľa ktorých by klient mohol byť identifikovaný a taktiež má tzv. oznamovaciu povinnosť (§340 a §341) Zákon č. 300/2005 Z. z. Trestný zákon.
3. Pracovník RP nesmie klamať, ale má právo odmietnuť odpovedať na položenú otázku.  
4. Tím RP sa riadi etickými kódexmi jednotlivých pomáhajúcich profesií.
5. Individuálny poradca má právo ukončiť spoluprácu s klientom z opodstatnených dôvodov. Tomu predchádza, že pracovník RP danú tému rieši na supervízii. Klienta sa v tomto prípade ujme iný individuálny poradca. 
6. Pracovník RP má právo vstupovať do režimu dňa a upravovať jednotlivé oblasti resocializačného programu.
7. Pracovník RP v službe nesie zodpovednosť za priebeh danej služby a celkovo za napĺňanie resocializačného programu. 
8. Pracovník RP má právo podrobiť klienta screeningovému testu na alkohol a iné psychotropné látky bez udania dôvodu.
9. Pracovník RP má právo a povinnosť klientovi odporučiť iný druh odbornej starostlivosti (napr. zdravotnú, psychologickú, sociálnu, právnu atď.).
10. Pracovník RP má povinnosť v súlade s jeho kompetenciami a resocializačným programom poskytnúť vhodnú intervenciu klientovi.
11. Pracovník RP má právo v zdôvodnených prípadoch vylúčiť klienta z resocializačného programu (najmä v situáciách, keď je potrebné ochrániť jednotlivca pred komunitou alebo komunitu pred jednotlivcom).
12. Pracovník RP má právo veta. Toto právo býva použité v súlade s princípmi terapeutickej komunity. Ide o situácie, kedy je potrebné ochrániť jednotlivca pred komunitou alebo komunitu pred jednotlivcom. Taktiež v situáciách, pokiaľ klient nenapĺňa ciele resocializačného programu.
13. Pracovník RP dbá o svoj zdravotný stav.
14. Pracovník RP sa vhodne oblieka, používa bezpečnú obuv, prispôsobuje ju výkonu práce.
15. Pracovník RP dodržiava hygienické predpisy - dbá na zvýšenú opatrnosť a hygienu.

4. [bookmark: _Toc236990545]Pravidlá
Pravidlá pobytu v centre sú základným rámcovým dokumentom, ktorý stanovuje zásady a princípy fungovania počas resocializácie. Stanovujú princípy a rámce správania s cieľom zabezpečiť predovšetkým bezpečnosť a ochranu jednotlivých klientov a zamestnancov. Taktiež vytvoriť čo najlepšie podmienky pre úspešné absolvovanie resocializačného programu. 
Pravidlá sú rámcom, ale nemôžu pokryť každú situáciu v komunite, či potreby individuálnych klientov z hľadiska ich aktuálnej situácie. Z tohto dôvodu komunita a tím RP v rámci uplatňovania pravidiel pristupujú k jednotlivým klientom a špecifickým situáciám individuálne. Vždy tak, aby bola zohľadnená najmä aktuálna situácia a potreby konkrétneho klienta a aby ich rozhodnutie malo pre dotyčného klienta, čo najväčší úžitok z hľadiska jeho resocializácie.  
Podľa dôležitosti sú pravidlá rozdelené na:
•	kardinálne pravidlá
•	pravidlá bezpečia
•	pravidlá abstinencie
•	prevádzkové pravidlá
•	pravidlá pre život v komunite.

[bookmark: _Toc236990546]Kardinálne pravidlá
Sú základnými princípmi a ich dodržiavanie je podmienkou zotrvania v programe centra. Zakazujú správanie, ktoré by bolo zásadným spôsobom ohrozujúce či už pre klienta, ktorý by ich porušil alebo pre ostatných členov komunity alebo pre pracovníkov, spolupracovníkov centra a centra ako takého. Jedná sa o 3 kardinálne pravidlá:
1.	Abstinencia
Zaväzujem sa k úplnej abstinencii od drog, alkoholu, výherných automatov a počítačových hier, liekov či iných látok/činností, ktoré pre mňa boli alebo môžu byť predmetom zneužívania počas celého pobytu v centre.
2.	Zákaz agresivity
Zaväzujem sa nepoužiť fyzické, verbálne alebo iné násilie voči ktorémukoľvek klientovi, zamestnancovi či spolupracovníkovi centra.
3.	Zákaz sexuálneho kontaktu
Zaväzujem sa, že počas pobytu v centre nenadviažem sexuálny kontakt s iným klientom ani s pracovníkom centra a ani vonku, ak sa to neurčí inak (napr. v manželstve).
Porušenie ktoréhokoľvek z kardinálnych pravidiel je dôvodom na okamžité vylúčenie z resocializačného programu centra. O vylúčení rozhodne komunita za účasti poradcu/pracovníka, prípadne celého tímu RP. Klient berie na vedomie, že pri porušení ktoréhokoľvek z kardinálnych pravidiel, bude z centra bezodkladne vylúčený. Zaväzuje sa centrum opustiť v takom čase, ktorý mu určí komunita alebo poverený zástupca centra, najneskôr však nasledujúci deň po zistení danej skutočnosti. 

[bookmark: _Toc236990547]Pravidlá bezpečia (plyn, žehlička, elektrina, dodržiavanie zákonov, zbrane atď.)
Tieto pravidlá majú zabezpečiť ochranu zdravia, klientov, zamestnancov centra ako aj ochranu majetku. 
1.	Zaväzujem sa nefajčiť v budove centra ani v priľahlých priestoroch objektu. Beriem na vedomie, že fajčiť môžem výhradne len na mieste na to určenom.
2.	Zaväzujem sa zdržiavať sa akéhokoľvek konania, ktoré by ohrozilo moju bezpečnosť a bezpečnosť iných osôb a riadny chod centra. 
3.	Zaväzujem sa neprinášať do centra zbraň a ani s ňou nemanipulovať počas výkonu resocializačného programu. 
4.	Zaväzujem sa riadne dodržiavať Ústavu SR ako aj všetky zákony, nariadenia, zmluvy a dohody, s ktorými prichádzam do styku (napr. pravidlá cestnej premávky - červená na semafore, priechod pre chodcov a pod.). 
5.	Zaväzujem sa dbať o svoje zdravie, zdržiavať sa činností, ktoré by ho ohrozovali a svoje zdravotné ťažkosti riešim včas a primeraným spôsobom (aby nedošlo k narušeniu resocializačného procesu).   
6.	Zaväzujem sa, že počas pobytu budem užívať len lieky predpísané lekárom. Užívanie voľnopredajných liekov a potravinových doplnkov vopred skonzultujem s komunitou, zástupcom tímu RP a lekárom a budem ich užívať len v prípade ich súhlasu. 

[bookmark: _Toc236990548]Pravidlá abstinencie (témy rozhovorov, postoj ku komunitným princípom atď.)
Majú zabezpečiť podporu abstinencie klientov a zároveň učia k abstinentskému spôsobu života. 
1.	Zaväzujem sa rešpektovať rozhodnutia a pokyny komunity a členov tímu RP, ktoré súvisia s procesom mojej resocializácie a riadiť sa nimi.
2.	Zaväzujem sa, že nebudem s ostatnými klientmi hovoriť o drogách a zážitkoch, ktoré som s nimi mal. Bezpečným priestorom na to sú skupinové a komunitné sedenia, prípadne iné aktivity na to oficiálne určené komunitou alebo členom tímu RP.  
· 3.	Zaväzujem sa, že počas pobytu v centre a účasti v resocializačnom programe, neopustím objekt centra bez súhlasu službukonajúceho pracovníka. V nultej a prvej fáze sa zaväzujem pri každom opustení zariadenia odhlásiť sa u podrichtára a svoj odchod aj príchod zaznamenať do zošita, kde si zapíšem čas odchodu aj príchodu a pod oboje sa podpíše pracovník RP.
4.	Zaväzujem sa, že ak budem chcieť nadviazať intímny/sexuálny vzťah s osobou mimo centra, oznámim svoj zámer komunite a tímu RP a podriadim sa v tejto veci ich rozhodnutiu. Uvedené sa nevzťahuje na manželstvo.
5.	Zaväzujem sa, že pri predpisovaní liekov upozorním ošetrujúceho lekára (vrátane zubára)  na svoju závislosť (prevencia predpisovania liekov s obsahom alkoholu alebo iných návykových látok). 
6.	Zaväzujem sa, že nebudem konzumovať potraviny, ktoré obsahujú alkohol alebo arómy alkoholu (budem kontrolovať zloženie potravín, aby som tomu predišiel).
7.	Zaväzujem sa, že nebudem podávať výherné žreby ani tikety. 
8.	Zaväzujem sa, že iného klienta nebudem podporovať v oblasti závislého spôsobu správania. 
9. Zaväzujem sa, že počas programu nebudem v kontakte s ľuďmi pod vplyvom a ľuďmi, ktorí nie sú pre mňa bezpeční z pohľadu abstinencie.

[bookmark: _Toc236990549]Prevádzkové pravidlá (hospodárenie s majetkom, energiami, zaobchádzanie s rastlinami a zvieratami v RETESTe)
Cieľom je viesť klientov k váženiu si majetku, ktorý vlastnia alebo im je nejakým spôsobom zverený do užívania. 
1.	Zaväzujem sa, že so svojim majetkom a majetkom iných klientov či majetkom centra budem zaobchádzať zodpovedne. Tak, aby som svojim konaním neohrozil seba alebo druhých.
2.	Zaväzujem sa, že so svojim majetkom a majetkom iných klientov či majetkom centra budem zaobchádzať tak, aby som ho nepoškodil, či neodcudzil. 
3.	Zaväzujem sa s energiami (voda, elektrina, plyn atď.) hospodáriť šetrne a využívať ich len v rámci potrieb určených na danú činnosť. 
4.	Zaväzujem sa správať k rastlinám a zvieratám humánne  resp. tak, aby som podporoval ich rozvoj. 

[bookmark: _Toc236990550]Pravidlá pre život v komunite (rešpektovanie potrieb a hraníc klientov a zamestnancov)
Sú bežnými pravidlami, ktoré je potrebné dodržiavať, aby sme mohli v centre spolu žiť a fungovať. Ich dodržiavanie zároveň vytvára predpoklady pre úspešné absolvovanie procesu resocializácie v rámci resocializačného programu.
1.	Zaväzujem sa zachovať dôvernosť informácií, ktoré som sa o ostatných klientoch dozvedel a neposkytnúť ich iným osobám ako členom komunity a pracovníkom centra.
2.	Zaväzujem sa dodržiavať domáci poriadok centra.
3.	Zaväzujem sa dodržiavať nočný kľud v súlade s denným poriadkom od 22:00 do 6:00. 
4.	Zaväzujem sa dodržiavať základné hygienické zásady.
5.	Zaväzujem sa aktívne zapájať do života komunity podľa svojho zaradenia do príslušnej fázy resocializačného programu a pridelených úloh a dodržiavať pravidlá s tým spojené.

5. [bookmark: _Toc236990551]Základné pojmy používané v rámci resocializačného programu
[bookmark: _Toc236990552]Pracovníci resocializačného centra, tím resocializačného programu (RP), individuálny poradca, režimový pracovník
Pracovníci resocializačného centra sú všetci zamestnanci, ktorí pracujú v RETESTe (mzdár, hospodár atď). Pracovníci resocializačného programu sú zamestnanci, ktorí sú v priamej práci s klientmi a podieľajú sa na ich resocializácii. Ich pracovné zaradenie je na pozíciách sociálny pracovník, asistent sociálnej práce, psychológ, pracovník zodpovedný za stravovanie, riaditeľ. Individuálny poradca vedie klienta počas celého RP. Všetky informácie o klientovi sa zhromažďujú u individuálneho poradcu. Režimový pracovník je zamestnanec, ktorý nemá vysokoškolské vzdelanie v pomáhajúcich profesiách. Zameriava sa primárne na režimovú činnosť a výkon resocializačného programu a individuálne nevedie klientov. 

[bookmark: _Toc236990553]Logo klienta
Logo si klient vytvára počas 0. – orientačnej fázy. Logo má vystihovať klienta a bude ho reprezentovať počas celého programu resocializácie.

[bookmark: _Toc236990554]Starší brat, staršia sestra
Ide o rolu klienta v 1. a vyššej fáze, ak službukonajúci pracovník nerozhodne inak. Úlohou staršieho brata/staršej sestry je pomáhať najmä klientovi v 0. a 1. fáze s adaptáciou na režim, pochopením a prijatím pravidiel, začlenením sa do komunity, so zvládaním cravingu, so zmenou postoja k závislosti, s motiváciou k resocializácii, k zmene životného štýlu atď. V záujme staršieho brata/staršej sestry je vytvoriť si bezpečný a plnohodnotný vzťah s mladším bratom/mladšou sestrou a viesť ho k tomu, aby sa stal aktívnym členom komunity a bol schopný preberať za seba a svoje konanie zodpovednosť. Starší brat/staršia sestra spoluzodpovedá za to, ako sa mladší brat/mladšia sestra adaptuje v centre.

[bookmark: _Toc236990555]Individuálny resocializačný plán (IRP)
Klient je povinný s individuálnym poradcom skonzultovať IRP do 7 kalendárnych dní, od prestupu do ďalšej fázy. Taktiež sa s individuálnym poradcom musí stretávať v pravidelných intervaloch (určených pre každú fázu inak), na ktorých spolu tento plán vyhodnocujú. Pri zostavovaní IRP sa zameriava na:
1.	Pomenovanie problému/problémov, na ktorom/ktorých chce pracovať.
2.	Stanovenie si cieľa/cieľov, ktorý/é chce dosiahnuť.
3.	Definovanie konkrétnych postupov na dosiahnutie stanovených cieľov.

[bookmark: _Toc236990556]Rodinné individuálne sedenie 
Počas trvania resocializačného programu musí klient absolvovať minimálne tri takéto stretnutia. Prvé sa uskutoční v prvej fáze ako podmienka prestupu do druhej fázy. V druhej fáze je individuálne rodinné sedenie ako podmienka na trávenie víkendu mimo centra formou víkendovej vychádzky. Tretie je povinné počas štvrtej fázy a je zamerané na evaluáciu celého pobytu a tiež na prebratie rizík recidívy po opustení centra. Každé stretnutie je realizované s bezpečnou osobou - čo nemusí byť osoba, ktorá je v rodinnom vzťahu s klientom. Taktiež toto stretnutie nemusí byť tematicky orientované. Témou môže byť to, čo klient potrebuje a čo sa mu aktuálne deje, prípadne potrebuje riešiť v kontexte blízkej budúcnosti. 
Tieto stretnutia nie sú náhradou za bežné IRP – tzn. sú to sedenia, ktoré musí klient absolvovať naviac mimo bežných mesačných IRP.

[bookmark: _Toc236990557]Voľná tribúna (VT)
Je stretnutie celej komunity a tímu RP prvý štvrtok v mesiaci, pokiaľ nie je určené inak. VT je určená na odovzdávanie prsteňa absolventom kompletného resocializačného programu. Jej ďalšou oblasťou je hodnotenie richtárov a podrichtárov a voľba nových. Treťou oblasťou VT sú zmeny pravidiel na podnet klientov a pracovníkov. Významnou oblasťou sú vzťahy medzi klientmi, ale aj vzťahy na úrovni pracovník a klient. 
Počas porady tímu RP pred VT richtári nahlásia témy, ktoré klienti navrhujú prebrať na porade.

[bookmark: _Toc236990558]Skupiny
[bookmark: _Toc236990559]Vstupná skupina – skupina orientovaná na vstup klienta do centra. Koná sa po uplynutí približne 24 hodinovej izolácie. Súčasťou je vstupná správa (životopis) zameraná na vzťahy, školu, zamestnanie, drogovú kariéru, trestno-právnu oblasť, sociálnu a zdravotnú oblasť a iné. V tomto prípade komunita nehlasuje.
Klient vstupuje opätovne do komunity aj v prípade, že dobrovoľne ukončil program predčasne a do 24 hodín sa vrátil späť. Podmienkou opätovného návratu klienta do centra je neporušenie abstinencie. Klient je v izolácii a na vstupnej skupine prezentuje správu, v ktorej zhodnotí proces odchodu z komunity, jeho správanie sa počas doby mimo centra a dôvody opätovného návratu do komunity. V tomto prípade klient potrebuje získať 100 % hlasov k tomu, aby sa stal opäť súčasťou komunity.
[bookmark: _Toc236990560]Prestupová skupina – skupina zameraná na prestup klienta do ďalšej fázy (nie z 0. do 1.fázy). K tomu je potrebné, aby klient vypracoval prestupovú správu, v ktorej sa zameria na splnenie náležitostí vyplývajúcich z aktuálnej fázy, na prežívanie, vzťahy v komunite a celkovo opíše svoje fungovanie v danej fáze. Klient potrebuje na prestup získať 2/3 hlasov. Pri prestupe z 0. fázy do 1. klient nepíše prestupovú správu, ale riadi sa inštrukciami, ktoré sú uvedené v 0. fáze. 
[bookmark: _Toc236990561]Výstupná skupina – skupina orientovaná na výstup z podmienkového režimu a podmienečného vylúčenia. Na vystúpenie z podmienkového režimu klient potrebuje 2/3 hlasov a z podmienečného vylúčenia 100 % hlasov všetkých zúčastnených.
Klient vypracuje výstupnú správu, v ktorej uvedie:
· Dôvod podmienkového režimu/podmienečného vylúčenia. 
· Prežívanie počas podmienkového režimu/podmienečného vylúčenia. 
· Návrhy na zmenu.
· Výstupy z pohovorov.
· Popis celkového fungovania počas podmienkového režimu alebo podmienečného vylúčenia. 
[bookmark: _Toc236990562]Skupina na zrušenie úlohy – ak má klient záujem o zrušenie úlohy alebo mu uplynula doba, počas ktorej mal realizovať úlohu, prípadne mu tak odporučila komunita alebo tím RP, musí prečítať správu na zrušenie úlohy. V nej predstaví dôvod úlohy, jej zameranie a proces práce s úlohou. Po diskusii nastáva hlasovanie o zrušení úlohy. Na to, aby bola klientovi zrušená úloha potrebuje 2/3 oprávnených hlasov všetkých zúčastnených.

[bookmark: _Toc236990563]Samoriadiaca skupina – každý prvý pondelok v mesiaci od 19:00 do 19:45. Na predporade richtári v krátkosti oboznámia službukonajúceho pracovníka RP o jej obsahu. Skupinu vedú richtári. Zameranie skupiny je na richtároch a členoch komunity. Témy, ktorým by sa mali klienti venovať sa týkajú komunity ako celku (fungovanie, vzťahy medzi členmi komunity, atmosféra v komunite atď.), alebo témy súvisiace s resocializačným programom (porozumenie programu, prijatie pravidiel atď.). Taktiež je možné zhodnotiť chod komunity počas predchádzajúceho obdobia. Klienti by sa nemali orientovať na témy, ktoré sa týkajú vlastnej minulosti, vzťahov s osobami mimo komunity, alebo ich povaha si žiada aktívnu účasť pracovníka resocializačného programu. Službukonajúci pracovník je účastný na samoriadiacej skupine, ale je v roli pozorovateľa – aktívne sa nezapája. Jedine v prípade, ak by ho richtári požiadali, alebo službukonajúci pracovník resocializačného programu usúdi, že je nevyhnuté vstúpiť do procesu skupiny. Na jej konci pracovník resocializačného programu krátko zhodnotí jej priebeh z pohľadu dynamiky skupiny a jej facilitácie.
[bookmark: _Toc236990564]Podporné skupiny – vo vybrané dni v pondelok, utorok, stredu a štvrtok, ak je 1 skupina od 19:00 do 19:45 ak sú dve skupiny 19:00 – 20:30. Skupiny vedú službukonajúci pracovníci. Zameranie skupín je na podporu abstinencie a resocializácie klientov.
[bookmark: _Toc236990565]Rodinná skupina – malá rodinná skupina sa koná v posledný štvrtok v mesiaci v čase od 19:00 do 20:30. Veľká rodinná skupina sa koná v poslednú sobotu v mesiacoch január, apríl, september a november. Sú štruktúrované, vzdelávacie a tematicky orientované. Sú v trvaní od 9:00 max do 15:00. Cieľom týchto skupín je spolupráca s rodinou a blízkymi osobami klienta za účelom abstinencie. Na skupinu pozýva, svoju rodinu a blízke osoby, klient. 
[bookmark: _Toc236990566]Výnimočná skupina – jedná sa o neplánovanú skupinu zvolanú na základe situácie, akou môže byť negatívne prežívanie klienta, vzniknutý konflikt, potreba vypovedania o určitých konkrétnych situáciách, ktoré by negatívne ovplyvňovali ďalšie prežívanie klienta alebo režim dňa a resocializačného programu. Zároveň sa môže zvolať, aj ak klient chce zdieľať s komunitou svoje pozitívne zážitky.
Zvolať výnimočnú skupinu môže ktorýkoľvek člen komunity/pracovník RP, v ktorúkoľvek hodinu počas dňa a v priestoroch centra a aj mimo neho.

[bookmark: _Toc236990567]Formálne náležitosti prestupových skupín
V jeden deň môže byť len jedna vstupná, prestupová alebo výstupná skupina. Jedine ak službukonajúci pracovník neurčí inak. Skupiny na zrušenie úlohy sa môžu kombinovať. 
Ak klientovi pripadá termín prestupu do ďalšej fázy na termín, počas ktorého je v podmienečnom vylúčení, odkladá sa tento prestup na termín po vystúpení z podmienečného vylúčenia.
Počas PN režimu nie je možné realizovať prestupnú, výstupnú skupinu alebo zrušenie úlohy. 

[bookmark: _Toc236990568]Hlasovanie
Hlasujú všetci zúčastnení členovia na danej komunite/skupine, ktorí majú na to oprávnenie. Aj takýmto spôsobom sa dáva klientovi najavo svoj postoj, názor na jeho správanie v komunite. Nie je možné zdržať sa hlasovania. 
100 % hlasov potrebuje klient, ak:
· Má skupinu o prvej víkendovej vychádzke.  
· Na vstupnej skupine po opätovnom návrate klienta do 24 hodín po dobrovoľnom odchode z komunity.
· Sa jedná o výstup z podmienečného vylúčenia.
V ostatných prípadoch (ak pracovník neurčí inak) potrebuje klient 2/3 hlasov všetkých zúčastnených, ktorí majú oprávnenie na hlasovanie. Oprávnenie hlasovať nemá klient v 0. fáze.

[bookmark: _Toc236990569]Právo veta
Pracovník má možnosť využiť právo veta. Toto právo býva použité v súlade s princípmi terapeutickej komunity. Najmä v situáciách, keď je potrebné ochrániť jednotlivca pred komunitou alebo komunitu pred jednotlivcom. A taktiež v situáciách, keď tím RP vyhodnotí, že klient nenaplnil podmienky fázy, v ktorej sa nachádza, či naďalej výrazne pretrváva v závislostných vzorcoch správania.

[bookmark: _Toc236990570]Odmeny
Odmena je terapeutický prostriedok ocenenia klienta za dobré fungovanie, snahu, iniciatívny prístup a pod. Odmeny predstavujú podporné a korektívne (opravné) nástroje resocializácie. Cieľom je sociálne ocenenie – pochvala, úspech, uznanie. Klienti majú možnosť si ju dávať kedykoľvek v rámci hlavných komunít, aby sa vzájomne ocenili a povzbudili. Táto pozitívna spätná väzba sa formuluje tak, že musí byť adresná, čiže hovorím to priamo osobe, ktorej je určená a mala by byť konkrétna. Odmeňuje sa napríklad iniciatíva v rámci pravidiel, hygiena, práca na skupine, richtárstvo, podrichtárstvo, tvorivosť (nové nápady), efektívne riešenie problémov, hospodárnosť atď.

Kocka odmien
Ak počas týždňa klient nedostal žiadnu sankciu, hádže si kockou odmien (v pondelok na večernej komunite). Jednu konkrétnu odmenu (číslo) si môže klient hodiť max. 3x v mesiaci. Uskutočnenie musí byť nahlásené deň vopred a dohodnuté s tímom RP a komunitou. Klient s nimi pracuje podľa svojho uváženia.
Odmeny podľa čísiel na kocke sú:
1 – priepustka zo spoločného programu v trvaní 3 hodiny (bez možnosti odchodu zo zariadenia, vyberá sa v celku)
2 – priepustka zo spoločného programu v trvaní 6 hodín (bez možnosti odchodu zo zariadenia, vyberá sa v celkume)
3 – individuálna vychádzka v rozsahu max. 1,5 hodiny (sprievod podľa fázy, v ktorej sa klient nachádza)
4 - zrušenie jednej veľkej sankcie
5 – zrušenie jednej malej sankcie
6 - Nutella resp. čokoládový krém

[bookmark: _Toc236990571]Odmena raz do mesiaca na voľnej tribúne
Na VT sa bude určovať klient, ktorý v rámci svojich možností pracuje najlepšie ako vie na svojej zmene a uplatňovaní resocializačného programu za predchádzajúci mesiac. Jeho určenie prebieha tajným hlasovaním. Každý klient napíše na papier meno iného klienta, o ktorom si myslí, že najlepšie fungoval počas predchádzajúceho mesiaca. Za celý tím RP sa určí tiež iba jeden klient. Po vyhodnotení hlasov, klient, ktorý bol určený ako najlepšie fungujúci, dostane aj spätnú väzbu od tých, ktorí mu dali hlas - zdôvodnia svoje rozhodnutie.
Takto zvolený klient si môže určiť nejakú odmenu, ktorá nemá súvis so sankciami, vreckovým a je v súlade s abstinentským spôsobom života. Odmenu hlási v nasledujúci deň na komunite, ktorej sa zúčastňuje samospráva komunity.

[bookmark: _Toc236990572]Odmena podľa okolností:
Udeľuje sa klientom za mimoriadnych okolností (napr. úspešná realizácia vianočného večierka, úspešné reprezentovanie na športových dňoch atď.). Jej udelenie konzultujú pracovníci pravidelne raz za týždeň na spoločných poradách, pričom ich oznámenie sa uskutoční na najbližšej hlavnej komunite.
1.	Pochvala pred komunitou
2.	Zrušenie jednej alebo viacerých malých sankcií
3.	Zrušenie všetkých malých sankcií
4.	Zrušenie jednej alebo viacerých veľkých sankcií
5.	Zrušenie všetkých veľkých sankcií
6.	Zrušenie všetkých sankcií (malých aj veľkých)
7.	Mimoriadna individuálna vychádzka 
8.	Mimoriadna vychádzka cez víkend
Táto forma odmeny môže byť individuálna alebo komunitná.

[bookmark: _Toc236990573]Špeciálne podporné opatrenia
Udeľuje ich tím RP na podporu tzv „nefungujúceho klienta“, aby si osvojil funkčnejšie vzorce správania. Môžu mať podobu podporného režimu alebo úloh.

[bookmark: _Toc236990574]Podporný režim
Jeho hlavným cieľom je, aby sa klient ustálil vo svojom správaní a zameral sa na podstatné oblasti v resocializácii. Podporný režim môže trvať od 2 do 4 týždňov. Obsah podporného režimu je vyskladaný na základe povahy vzniknutého problému – ak má v ňom aj individuálne pohovory, tie môže absolvovať iba s pracovníkmi, ktorí sú v denných službách, nie v nočných. K tomu, aby klient vystúpil z podporného režimu musí napísať a prečítať výstupnú správu. V nej sa zameria na popis procesu napĺňania oblastí stanovených v podpornom režime. 

[bookmark: _Toc203246108][bookmark: _Toc236990575]Úlohy
Klient môže dostať úlohu od komunity alebo od pracovníka. Cieľom úloh je priviesť klienta k tomu, aby vykonával určitú činnosť, ktorá mu má pomôcť v rozvoji osobnosti, začlenenia sa do komunity, spoznanie samého seba, podpory abstinencie atď. 
Úlohu je možné zadať maximálne na jeden mesiac. Následne si na skupine klient odhlasuje úlohu. K tomu potrebuje napísať správu, v ktorej zhodnotí proces práce s danou úlohou. Komunita po diskusii hlasovaním rozhoduje o zrušení úlohy. V prípade jej zrušenia sa očakáva, že klient je schopný danú činnosť vykonávať samostatne, bez vonkajšieho vplyvu. Ak klientovi nie je zrušená úloha, stanoví sa mu ďalší termín a v úlohe pokračuje alebo sa jej forma môže upraviť. Na to, aby si klient mohol odhlásiť úlohu, potrebuje 2/3 hlasov všetkých hlasujúcich, ktorí majú na to oprávnenie.

[bookmark: _Toc236990576]Technická komunikácia
Je forma komunikácie obmedzená na technické, praktické, úžitkové oblasti (režim, pravidlá, materiálne záležitosti atď.) vyjadrovaná vecným spôsobom bez zamerania sa na prežívanie, postoje, hodnoty, zážitky zo súčasnosti alebo minulosti. 
Táto forma komunikácie je klientom využívaná pred vstupom do komunity, v kontakte s blízkymi osobami a rodinou počas 0. a 1. fázy, alebo podľa rozhodnutia komunity v podmienkovom režime, v období, keď klient už nie je členom komunity a zároveň ešte neopustil zariadenie alebo podľa určenia tímu RP, prípadne richtárov. 

[bookmark: _Toc236990577]Sankcie
Sankcie slúžia na to, aby sa poukázalo na nevhodné správanie klienta. Ich cieľom je, aby klient prebral za svoje nevhodné správanie zodpovednosť. Väčšinou sankcie udeľujú richtári a podrichtári. Sankciu môže udeliť aj pracovník RP. Sankcie je možné rôzne kombinovať, môžu ísť v nadväznosti. Taktiež je možné udeľovať aj iný druh sankcií, než sú zaužívané. Všetky tieto konania by mali byť vykonávané v súlade s vyššie uvedenými dôvodmi. Napr. po výstupe z podmienečného vylúčenia je možné, aby bol klient ešte nejakú dobu v podpornom režime, ale nie je to nutnosť.

[bookmark: _Toc236990578]Upozornenie
Využíva sa najmä v 0. fáze, kedy sa klient ešte len zoznamuje s resocializačným programom. Samozrejme, ak by išlo o závažnejšie porušenie pravidiel, je možné využiť inú sankciu. Upozornenie je možné využiť aj v ďalších fázach, ak sa nejedná o závažné porušenie pravidiel, domového poriadku, abstinentského správania atď. a komunita uzná, že upozornenie je dostačujúce.

[bookmark: _Toc236990579]Malá sankcia
Môže byť udelená následne po upozornení, ak sa klient nepoučil. Rovnako však môže byť udelená aj mimo upozornenia, ak samospráva/pracovník RP uzná, že je to namieste. Malá sankcia musí byť vykonaná do 3 dní a to počas osobného voľna a do večernej komunity tak, aby ju richtári mohli skontrolovať. V prípade nedostatkov zabezpečí klient jej odstránenie najneskôr do večierky. V nedeľu sa sankcia nerobí, okrem robenia tabuliek, kreslenia na tabuľu a písania pravidiel. Ak klient v priebehu jedného kalendárneho týždňa dostane 5 malých sankcií, automaticky dostáva veľkú sankciu.

[bookmark: _Toc236990580]Veľká sankcia
Je možné dostať ju na základe 5 malých sankcií v priebehu týždňa. Rovnako aj ako následok opakovaného správania po udelení malej sankcie a taktiež môže byť udelená samostatne, pretože závažnosť konania si to vyžaduje. Musí byť vykonaná do 6 dní v čase osobného voľna a do večernej komunity tak, aby sankciu klientov mohli richtári skontrolovať. V prípade nedostatkov zabezpečia ich odstránenie najneskôr do večierky. V nedeľu sa sankcie nerobia, povolené je len prepisovanie pravidiel, robenia tabuľky a kreslenia na tabuľu v jedálni.

[bookmark: _Toc236990581]Kocka sankcií
Klienti si druh veľkej sankcie hádžu na kocke sankcií. Klient si môže danú sankciu (číslo na kocke) hodiť max. 3x za sebou. Ak sa sankcia znova opakuje, klient hádže kockou ešte raz.
1- „šúrovanie“ RETESTu do 6 pracovných dní na 7. deň odhlasovanie sankcie
Pokiaľ nie je sankcia obsadená žiadnym klientom, môžu si ju hodiť max. 3 klienti za sebou. Pokiaľ sú v poradovníku traja klienti, považuje sa sankcia za obsadenú a klient hádže kockou znova. Sankciu si môže hodiť viackrát aj ten istý klient. Po odhlásení sankcie prvého klienta v poradí, začína robiť sankciu druhý klient v poradí a potom tretí. Táto sankcia sa nevykonáva v nedeľu a v dni pracovného pokoja a sviatky.
2 – umytie okien v celom RETESTe do 6 pracovných dní na 7. deň odhlasovanie.
Pokiaľ nie je sankcia obsadená žiadnym klientom, môžu si ju hodiť max. 3 klienti za sebou. Pokiaľ sú v poradovníku traja klienti, považuje sa sankcia za obsadenú a klient hádže kockou znova. Sankciu si môže hodiť viackrát aj ten istý klient. Po odhlásení sankcie prvého klienta v poradí, začína robiť sankciu druhý klient v poradí a potom tretí. Táto sankcia sa nevykonáva v nedeľu a v dni pracovného pokoja (sviatky).
3 – 2 týždne malé a veľké koše
Pokiaľ nie je sankcia obsadená žiadnym klientom, môžu si ju hodiť max. 3 klienti za sebou. Pokiaľ sú v poradovníku traja klienti, považuje sa sankcia za obsadenú a klient hádže kockou znova. Sankciu si môže hodiť viackrát aj ten istý klient. Po odhlásení sankcie prvého klienta v podarí, začína robiť sankciu druhý klient v poradí a potom tretí. Sankcia sa vykonáva každý deň, vrátane dní pracovného pokoja.
4 – prepísanie pravidiel RETESTu
Nie je stanovený poradovník, sankciu môže dostať každý klient. Opakovanie sankcie je neobmedzené. Klient prepisuje kapitolu pravidlá, aktuálnu fázu, v ktorej sa nachádza; fázu, ktorá nasleduje; harmonogram dňa a oblasť, ktorá súvisí s jeho nefunkčným správaním – toto všetko sa určuje priamo na komunite, kde klient dostal túto sankciu. Celkovo môže klient dostať na prepis max. 10 strán z originálnych pravidiel. Sankcia sa vykonáva každý deň, vrátane dní pracovného pokoja.
5 – 2 týždne zákaz pozerania TV a videa/DVD. 
Nie je stanovený poradovník, sankciu môže dostať každý klient. Klient ju môže mať za sebou max. 3 krát, následne hádže kockou znova. Ak sa jedná o spoločný program, klient môže pozerať TV/DVD. Sankcia sa vykonáva každý deň, vrátane dní pracovného pokoja.
6 – večerná kuchyňa a aj večerný rajón
Pokiaľ nie je sankcia obsadená žiadnym klientom, môžu si ju hodiť max. 3 klienti za sebou. Pokiaľ sú v poradovníku traja klienti, považuje sa sankcia za obsadenú a klient hádže kockou znova. Sankciu si môže hodiť viackrát aj ten istý klient. Po odhlásení sankcie prvého klienta v podarí, začína robiť sankciu druhý klient v poradí a potom tretí. Sankcia sa vykonáva každý deň, vrátane dní pracovného pokoja.
Klient, ktorý ma v daný mesiac najnižší počet sankcií na VT získava žolíka, ktorý slúži na odhlásenie sankcie.

Podmienečné vylúčenie
Klient je podmienečne vylúčený, ak hrubým spôsobom poruší pravidlá, opakovane poruší pravidlá, javí sa ako nefungujúci člen komunity, nevystúpil z podporného režimu alebo z iných dôvodov na základe rozhodnutia pracovníka RP alebo komunity. 
Cieľom je, aby sa klient zamyslel nad svojim správaním, motiváciou k resocializácii a k abstinentskému životu. Tento status trvá obvykle týždeň, ak výstup z neho pripadne na deň bez skupiny, tak vylúčenie trvá (spolu so všetkými náležitosťami) až do najbližšieho dňa, kedy je večerná skupina. Klient môže byť podmienečne vylúčený max. 4x za pobyt v resocializačnom programe. Počas tohto obdobia klient funguje ako v 1. fáze a k tomu sa pridáva:
· Je na samostatnej izbe.
· Výška vreckového je ako v 1. fáze.
· Je prednostne zapájaný do prác v centre. 
· Zúčastňuje sa povinných individuálnych pohovorov 1x denne. Ak pohovor vynechá, podmienečné vylúčenie sa predlžuje o jeden deň. V deň výstupnej skupiny z PV už tento pohovor nemusí mať.
· Nesmie sledovať TV (ak sa nejedná o spoločný program)
· Nesmie počúvať rádio, MP3.
· Nesmie používať internet na voľnočasové aktivity, len na komunikáciu s úradmi.
· Môže chodiť do práce, ak je zamestnaný.
· Nesmie chodiť na víkendy mimo zariadenia a ani na individuálne vychádzky.
· Nemá pri sebe telefón počas tejto doby ako v 1. fáze, čiže si ho nemôže nosiť ani do práce. 
Na záver číta výstupnú správu, kde zhodnotí svoje pôsobenie počas podmienečného vylúčenia. Následne komunita hlasuje o jeho zotrvaní alebo vylúčení z resocializačného programu. Na to, aby klient naďalej zotrval v resocializačnom programe potrebuje 100% hlasov zúčastnených. Počas podmienečného vylúčenia nie je možné, aby mal klient prestup do ďalšej fázy. 

[bookmark: _Toc236990582]Automatické vylúčenie z resocializačného programu
Klient je automaticky vylúčený z resocializačného programu, ak poruší jedno z kardinálnych pravidiel.


6. [bookmark: _Toc236990583]Bežné fungovanie komunity
[bookmark: _Toc236990584]Harmonogram dňa
	Program/Deň
	Pondelok - piatok
	Sobota
	Nedeľa
	Poznámka

	Nástup do kuchyne
	Najskôr 6:15
	Najskôr 6:45
	Najskôr 7:15
	Na sviatok max hodinu pred raňajkami.

	Budíček
	6:30

	7:15

	7:45
	15 minút pred raňajkami je 10  minútová rozcvička.
Posteľ a izby treba upratať do RK, pracujúci pred odchodom do práce.

	Raňajky
	7:00
Pitie kávy až po zjedení aspoň 1 pečiva do RK.
Lieky do 7:30.
	7:45
Pitie kávy až po zjedení aspoň 1 pečiva do RK.
Lieky do 8:15.
	8:15
Pitie kávy až po zjedení aspoň 1 pečiva do RK.
Lieky do 8:45.
	Klient si pripravuje kávu sám  pred raňajkami a pred obedom.
Ak klient zaspí na raňajky, ostáva bez kávy.

	Predporada
	7:45
Technická s podrichtárom.
	8:15
Technická s richtármi.
	8:45
Technická s richtármi.
	Počúvanie rádia je možné od rána najskôr však od 06:00 do 22:00 s ohľadom na to, aby neboli rušené iné osoby.

	Ranná komunita
RK
	8:00
V spoločenskej miestnosti sa jedlo nekonzumuje.

	8:30
V spoločenskej miestnosti sa jedlo nekonzumuje.
	
9:00
V spoločenskej miestnosti sa jedlo nekonzumuje.
	Holenie do RK podľa potreby a aj celková úprava zovňajška.

	Nácviky pracovných zručností/skupina
	Po RK - 11:50
Klienti sa počas nácviku prac. zručností nezdržujú na izbách.
	Po RK - 12:20
Klienti sa počas nácviku prac. zručností nezdržujú na izbách.
	Osobné voľno a spoločný program.
	Prestávky na jedlo počas pracovnej terapie sú
o 10 minút celá.

	Obed a osobné voľno
	12:00
Pitie kávy až po obede do 12:45
Lieky do 12:30.
	12:30
Pitie kávy až po obede do 13:15.
Lieky do 13:00.
	12:30
Pitie káva až po obede do 13:15.
Lieky do 13:00.
	Obedná prestávka Po-Pi do 13:00 spojenú s pitím kávy.
Pri stolovaní klienti dodržiavajú etiketu stolovania.

	Poobedná skupina
	13:00 – 13:30
	😊
	😊
	Relaxácia, mindfulness a pod.

	Nácvik pracovných zručností/skupina
	13:30 - 15:00
Klienti sa počas nácviku prac. zručností nezdržujú
v izbách.
	😊
	😊
	Nástup do kuchyne na prípravu večere v týždni o 16:00.
Návštevy Hraničnej sú možné aj počas dňa.

	Osobné voľno
	15:00 - 17:55
Vybavovanie úradných záležitostí, lekárov, ...
	13:00 - 17:55
Osobné voľno a spoločný program.
	13:00 - 17:55
Osobné voľno a spoločný program.
	Pitie 3. kávy 15.00 - 15.30.
Pracujúci môžu v týždni piť 3. kávu do 17:00.

	Večera
	18:00
Lieky do 18:30.
	18:00
Lieky do 18:30.
	18:00
Lieky do 18:30.
	
Návštevy sú 2. nedeľu v mesiaci od 1. fázy,
čas dohodou.

	Predporada
	18:45
Technická s richtármi
	(“)
	Dávkovanie liekov dohodnúť s pracovníkom RP.
	Nevybavuje sa už net, PC, iné...

	Skupiny
	Skupina
19:00 - 19:45
Môže sa pridať druhá skupina, ak to pracovník RP považuje za nutné.
2.skupina
19:45 – 20.30

	19:00 - 21:50
Osobné voľno alebo spoločný program.
	19:00 - 21:50
Osobné voľno alebo spoločný program.
	Voľná tribúna – 1. utorok/štvrtok v mesiaci – mimoriadne sa môže konzumovať jedlo.
Rodičovská skupina Malá – posledný štvrtok v mesiaci 19:00-20:30
Veľká – posledná sobota  v mesiacoch január, apríl, september, november.

	Večerná komunita
VK
	Ak je 1 skupina
20:00 - 21:00
Ak sú 2 skupiny
20:45 - 21:30

	😉
	😉
	Večerné rajóny dohodnúť s terapeutom po skončení spoločného programu.
Nočné lieky sa užívajú pred začatím večerných rajónov.
Po začatí večerných rajónov už nie je možné jesť, fajčiť, ani vykonávať večernú hygienu.

	Večierka
	Po - Št  22:30
Pi  24:00
	24:00
aj pred štátnym sviatkom
	22:30
	Klient môže po večierke čítať a písať na izbe so súhlasom spolubývajúcich pri lampičke do 23:00.
Nočný pokoj
22:00 - 6:00

	Všetky zmeny času rieši samospráva až po dohode so službukonajúcim pracovníkom!




[bookmark: _Toc203246130][bookmark: _Toc236990585]Bežné týždenné fungovanie komunity
	Pondelok
	· Nahlasujú sa sankcie získané počas víkendu
· Na večernej komunite sa hádže kockou odmien
· Každý prvý pondelok v mesiaci je samoriadiaca skupina

	Utorok
	· na VK kontroluje stav lístkov na MHD – klient musí mať u seba 3 ks
· každý druhý utorok v mesiaci sa zbierajú fondy⁕

	Streda
	-----------------------------------------------------------------------------------------

	Štvrtok
	· richtárovi (podrichtárovi) sa nahlasujú tzv. sociálky (pravidelné plánovanie návštev úradov a inštitúcií) na VK, ak ich klient nemá nahlásené a sú hodnotené službukonajúcim pracovníkom ako urgentné, zrealizujú sa
· komunite sa prezentuje program na víkend (schválený službukonajúcim terapeutom)
· klienti odchádzajúci na víkend mimo zariadenie prezentujú svoj individuálny program
· vyberá sa film na víkend, ak je v rámci spoločného programu (vyberá sa z troch alternatív)

	Piatok
	----------------------------------------------------------------------------------------


⁕ Technický fond: financie sú určené na nákup predmetov potrebných v komunite. Prispieva sa do neho od 0. fázy sumou 0,50 € raz za dva týždne. Majú ho u seba klienti vo vyššej fáze, podľa dohody. Súčasťou fondu sú aj financie z príspevku za:
malý slovníček (podľa nákupnej ceny) - 0,30 € jednorázovo
burzu (výber kusov oblečenia) - 1 ks/0,30 € jednorázovo
fľašu – 1kus/1 € (jednorázovo)
budík – 1 kus/5 € (môže dávať týždenné splátky min 0,50 €)
rozbitý tanier, pohár, stratené kľúče - suma do fondu podľa dohody na komunite, jednorázovo
strihanie či poskytnutie inej odbornej služby klientom – 0,30 € do technického fondu
Prsteňový fond: financie sú určené na výrobu prsteňa, ktorý dostane každý klient, ktorý úspešne absolvoval celý program. Prispieva sa do neho od 3. fázy sumou 1,- € raz za dva týždne.
SOS fond: financie sú určené ako SOS riešenie pre klientov, ktorí nemajú žiadne vlastné peniaze na pokrytie nepredvídateľných výdavkov (výdaj liekov na recept, na ošetrenie u lekára a i.). Suma v ňom sa navyšuje len tým, že klienti prispievajú podľa svojich možností.

[bookmark: _Toc203246101][bookmark: _Toc236990586]Sviatky a dni pracovného pokoja
Klient trávi Vianoce a Veľkú noc v centre s komunitou.
Klient v 1. a vyššej fáze môže ísť počas sviatkov do kostola, ak to nenaruší spoločný program. Svoj zámer nahlasuje deň vopred na hlavnej komunite. 
V deň pracovného pokoja, ktorý pripadá na bežný pracovný deň, je spoločný program. Ak deň pracovného pokoja je počas víkendu rovnako, komunita trávi tento deň spolu. V tento deň nie sú povolené ani individuálne vychádzky. Ak padne štátny sviatok na víkend, daný deň musia klienti stráviť s komunitou. Ďalší deň víkendu môže mať klient individuálnu vychádzku alebo víkendovú vychádzku (tá je braná ako celok – čiže si vyčerpá oba dva dni, nielen jeden).

[bookmark: _Toc236990587]Obetovaný víkend/Obetovaný deň
Keďže klienti v karanténe sa starajú o dom a stravu pre klientov, ktorí chodia do práce. Pracujúci klienti sa striedajú v starostlivosti o celú komunitu počas víkend prostredníctvom tzv. obetovaných víkendov. Klient, ktorý má obetovaný víkend je zodpovedný za prípravu programu a prípravu jedla na celý víkend pre celú komunitu, pričom pri jeho navrhovaní berie do úvahy aj obmedzenia jednotlivých klientov, ak je to potrebné (napr. niekto má zlomenú nohu a pod.). Tento program musí najskôr odkomunikovať s pracovníkmi RP, ktorí majú počas týchto dni služby a následne, ak mu ho schvália, ho odprezentovať celej komunite vo štvrtok na večernej komunite. Pri príprave jedla pre 8 a viac ľudí môže požiadať pracovníka RP o pomoc od klientov s predprípravou na varenie.
Ak sa jedná o obetovaný deň, ktorý sa odohráva počas sviatkov – taktiež musí program najskôr odkomunikovať s pracovníkmi RP, ktorí majú počas týchto dni služby a následne, ak mu ho schvália, ho odprezentovať celej komunite na večernej komunite, ktorá je dva dni pred daným sviatkom.

7. [bookmark: _Toc236990588]Hľadanie práce
Je povolené od 2. a vyššej fázy. Po prestupe do druhej fázy si klient napíše životopis a dá ho skontrolovať pracovníkovi RP, ktorý je za to zodpovedný. Až po jeho schválení môže začať s hľadaním práce. Na internete ju môže hľadať max. 10 hodín týždenne (písanie životopisu, hľadanie, pohovory, nácvik atď.). Klient je povinný svoju činnosť zapisovať do tlačív - prehľad hľadania práce a pracovné pohovory. Tieto tlačivá si nosí so sebou na hlavnú komunitu a ak reaguje na nejakú ponuku, prezentuje komunite, o aké pozície v akých firmách sa jedná. Komunita má právo do výberu zasahovať.
Ak klient dostane prácu – pracovnú zmluvu musí najskôr skonzultovať s pracovníkom RP a podpísať ju v jeho prítomnosti. Odporúčame, aby klient zamestnávateľovi povedal, kde sa aktuálne nachádza. Počas prvých dvoch pracovných týždňov klient pravidelne absolvuje dychovú skúšku na prítomnosť alkoholu, taktiež si nahlasuje vždy na hlavnej komunite technický bod ide do práce. Taktiež je klient povinný nahlásiť pracovníčke zodpovednej za stravovanie a sociálnemu pracovníkovi, ako má zabezpečené obedy (gastrolístky/obedy z našej kuchyne/hotovosť.)
Klient je následne povinný každý mesiac priniesť pracovnú dochádzku (opečiatkovanú a podpísanú vedúcim) do 8. dňa nasledujúceho mesiaca a odovzdať ju pracovníkovi RP. Taktiež ukázať výplatnú pásku pracovníkovi zodpovednému za financie.
V 2. fáze nie sú povolené nadčasy, ani soboty. Vo vyšších fázach sa môžu robiť dve soboty max 8 hodín, ak to vyžaduje zamestnávateľ alebo po zvážení tímu RP. Súčet nadčasov za mesiac nesmie presiahnuť 16 hodín vrátane odrobených sobôt.

8. [bookmark: _Toc236990589]PN režim a hospitalizácia
PN režim je určený pre klientov, ktorí sú chorí a lekár im odporučil práceneschopnosť alebo pokojový režim.
Klient v PN režime:
· Si nechá vystaviť klasickú práceneschopnosť (PN-ka), ak chodí do zamestnania od ošetrujúceho lekára. Okrem trvalej adresy v nej uvedie aj adresu nášho zariadenia (v kolónke - presná adresa, kde sa bude poistenec zdržiavať v čase dočasnej pracovnej neschopnosti).
· Si dá na PN-ku vypísať vychádzky, ak mu ich lekár odporučí.
· Upozorní lekára na svoju závislosť pri predpisovaní liekov s obsahom alkoholu alebo iných návykových látok.
· Ukáže recept s liekmi službukonajúcemu pracovníkovi a až následne si ich pôjde vybrať do lekárne alebo požiada o to iného klienta. Ak ošetrujúci lekár vystaví elektronický recept, klient požiada, aby mu lekár lieky a spôsob užívania napísal na samostatný papier, ktorý bude slúžiť ako informácia pre službukonajúceho pracovníka. 
· Odovzdá službukonajúcemu pracovníkovi pokladničné bloky za poplatok u lekára a za lieky.
· Odovzdá lieky službukonajúcemu pracovníkovi a dbá na ich pravidelné užívanie.
· Nechodí domov. Pri dlhodobej PN-ke sa môže udeliť výnimka - môže ísť na víkend domov, ak sa vyskytne závažná situácia.
· Ostáva pri infekčnom ochorení v samostatnej izbe podľa závažnosti ochorenia a podľa určenia lekára.
· Nezúčastňuje sa na komunite a na skupinách.
· Vždy pred hlavnou komunitou (v pracovné dni večerná a cez víkend ranná) odovzdá správičku, v ktorej opíše prežívanie, emócie, myšlienky počas dňa. 
· Nepozerá televízor, rádio môže počúvať.
· Stravuje sa samostatne. Chorým nenosia jedlo klienti pracujúci v kuchyni, ale iný klient. 
· Povolené sú maximálne 4 cigarety denne. Pri respiračných ochoreniach odporúčame nefajčiť cigarety, alebo minimalizovať fajčenie. 
· Po zlepšení zdravotného stavu, klient na RK informuje o svojom zdravotnom stave a ponúkne svoje služby richtárovi (podrichtárovi).
Ak klient nechodí do zamestnania:
požiada ošetrujúceho lekára o odporúčanie PN režimu, kde bude uvedené:
· Spôsob realizácie PN režimu.
· Doba PN režimu.
· Lieky, ktoré je potrebné užívať počas PN režimu (pri predpisovaní liekov s obsahom alkoholu, alebo iných návykových látok upozorní lekára na svoju závislosť).
· Vychádzky, ak mu ich lekár odporučil.
· Pečiatka a podpis lekára.
Klient na hospitalizácii
V prípade, že sa klient ocitne na hospitalizácii, počas nej sa riadi pokynmi a odporúčaniami lekárov. V prípade podpísania reverzu, nie je možný jeho návrat do programu. Po návrate z hospitalizácie klient absolvuje vstupnú skupinu, kde zreferuje obdobie strávené v nemocnici – udalosti, ktoré sa tam stali a s tým spojené jeho prežívanie. O klientovom opätovnom vstupe do komunity sa hlasuje a je potrebné mať ⅔ hlasov.

9. [bookmark: _Toc236990590]Používanie elektronických zariadení
[bookmark: _Toc236990591]Mobil
V 0. a 1. fáze klient vlastný mobil nepoužíva. Kontakt s rodinou a blízkymi osobami, ktoré sú pre klienta bezpečné v zmysle abstinencie, je možný len formou telefonického rozhovoru v prítomnosti službukonajúceho pracovníka za účelom riešenia ekonomických, právnych, sociálnych, zdravotných a materiálnych záležitostí – tzv. technická komunikácia, resp. ako odmena. Na tieto účely používa telefón centra. 
Druhá možnosť využívania telefónu centra sú víkendové telefonáty. Má na ne nárok klient v 0. a 1. fáze. Tomu predchádza, že klient si nahlási bod na jeden z dní víkendu alebo cez osobné voľno v piatok kedykoľvek po nácviku pracovných zručnosti, kedy chce telefonovať s rodinnými príslušníkmi alebo osobami, ktoré sú bezpečná v rámci abstinencie. Dĺžka telefonátu je maximálne 15 minút pre klientov v 0. fáze a 30 minút pre klientov v 1.fáze v prítomnosti terapeuta.
Vlastný mobil môže klient používať od 2. fázy. Klient pod dohľadom službukonajúceho pracovníka odstráni kontakty, ktoré sú ohrozením v zmysle abstinencie a taktiež fotografie, videonahrávky, hudbu, súbory, aplikácie a pod. V niektorých prípadoch sa odporúča kúpa novej SIM karty. Na súkromné účely ho môže využívať tiež, ale v prítomnosti pracovníka. Bez prítomnosti pracovníka môže klient používať na súkromné účely svoj telefón až po prvej výplate. Môže byť v kontakte s rodinou a blízkymi osobami, ktoré neohrozujú jeho abstinenciu. Informuje o tom komunitu.
Mobil a výdavky s tým spojené si platí klient z vreckového. Ak má klient paušál, určitú časť musí platiť z vreckového (vo výške (10-30%) – táto pomerná čiastka bude určená individuálne pre každého klienta po konzultácii s pracovníkom zodpovedným za financie podľa výšky paušálu.
Po príchode do RETESTu  (napr. po práci) klient vždy odovzdá vypnutý mobil službukonajúcemu pracovníkovi. V neodkladných prípadoch si (podľa rozhodnutia pracovníka) môže klient vybaviť telefonát zo svojho mobilu aj po príchode do centra.
Cez víkend používa mobil iba ten klient, ktorý má nahlásenú a ide na víkendovú vychádzku, cez štátne sviatky sa mobil nepoužíva. 
Na voľnej tribúne klient informuje komunitu o mesačných nákladoch na mobil - povolené je volať a prečerpať dáta do výšky 25 € mesačne. Ak prekročí povolenú sumu, tak 1 mesiac mobil klient nepoužíva. 
V podpornom režime klient (ne)používa mobil na základe rozhodnutia komunity, v podmienečnom vylúčení mobil nepoužíva. 

[bookmark: _Toc236990592]Iné nosiče (USB, MP3) a média
V 0. a 1. fáze klient nepočúva MP3 a vlastnú hudbu cez slúchadlá. Od 2. fázy môže klient počúvať vlastnú hudbu cez slúchadlá len mimo centra (nie v centre) a keď nie je spoločný program (napr. cesta do/z práce, vychádzka a pod.). Od 4. fázy môže klient počúvať vlastnú hudbu cez slúchadlá aj v centre kedykoľvek mimo spoločného programu.
Rádio možno počúvať v osobnom voľne a počas nácviku pracovných zručností v čase medzi 6:00 a 22:00 tak, aby nebol rušený nočný pokoj. Klienti, ktorí majú službu v kuchyni taktiež môžu používať rádio. Na izbu si klient môže vziať rádio zo spoločenskej miestnosti a počúvať ho v čase osobného voľna tak, aby hudba nevyrušovala iných klientov na izbe. Ak sa niekto pri aktuálne počúvanej hudbe necíti dobre, ostatní to rešpektujú a preladia stanicu/vypnú rádio+. Rádio sa na noc odkladá do spoločenskej miestnosti. Službukonajúci pracovník má právo kedykoľvek zasiahnuť a zmeniť napr. hudobný štýl, intenzitu atď. Klient po odchode z miestnosti (kuchyňa, izba, spoločenská miestnosť a pod.) vypína rádio.
Smart hodinky môže klient používať bez SIM karty, pokiaľ ich využíva len na určenie času a nie na komunikáciu alebo na využívanie multimédií.

[bookmark: _Toc236990593]Pozeranie TV
Pozeranie televízie je možné len počas osobného voľna, ak klient nemá iné povinnosti. Programy, ktoré klient sleduje sú vhodné z hľadiska abstinencie a nemajú pornografický obsah. Pri sledovaní televízneho programu sa prihliada na potreby iných členov komunity a pracovníkov centra. 
Klient, ktorý je v 0. fáze môže pozerať televíziu len v prítomnosti klienta 1. a vyššej fázy.
Klient, ktorý je v 1. fáze môže pozerať televíziu len v prítomnosti klienta, ktorý je v 0. alebo v 1. a vyššej fáze. 
Klienti v 2. a vyššej fáze môžu televíziu pozerať bez prítomnosti iného klienta. 
Počas pozerania TV klienti sedia na stoličkách.

[bookmark: _Toc236990594]Internet, sociálne siete 
Internet sa v RETESTe používa najmä počas aktívneho hľadania si práce prípadne na nevyhnutné vyhľadanie informácií (napr. ordinačné hodiny u lekára, otváracie doby múzea, mapy, atď.) resp. robenie nevyhnutných úkonov (napr. platba cez internet atď.). Klienti od 1. fázy vyššie môžu internet používať tiež v čase voľna na prezeranie bezpečného obsahu (čítanie článkov, počúvanie podcastov a pod.), po nahlásení na komunite.
Súkromnú mailovú komunikáciu (nie technická s úradmi a podobne), môže klient prijímať a odosielať tak ako listy od prvej fázy vyššie, pričom odporúčame zdieľať prežívanie, ktoré klient mal pri jeho čítaní, či písaní.
Sociálne siete klient počas pobytu v centre nepoužíva. 
RETEST má profil na sociálnej sieti, používa ho ako nástroj komunikácie s verejnosťou a zároveň na propagáciu, zachováva princípy anonymity.

10. [bookmark: _Toc236990595]Vychádzky a sprievody
Klient na spoločných aktivitách mimo RETESTu dodržiava nasledujúce zásady:
· Nechodí na červenú cez prechody, ani mimo nich.
· Nechodí bez lístka (resp. „na čierno“)  v MHD.
· Drží sa spolu s inými klientmi v skupine, pričom vzdialenie sa od skupiny bez súhlasu pracovníka sa považuje za vážne porušenie pravidiel RETESTu
· Klienti v nultej a prvej fáze sa musia pri akomkoľvek odchode zo zariadenia odhlásiť u podrichtára a svoj odchod aj príchod zaznamenať do zošita, kde zapíšu čas odchodu aj príchodu a pod oboje sa podpíše pracovník RP.

[bookmark: _Toc236990596]Pravidlá pre sprievody
· [bookmark: _Hlk162174073]Ak klient ešte nie je prijatý do komunity – potrebuje sprievod 1. a vyššej fázy do zamestnaneckého traktu a mimo centra. Pri spoločných aktivitách sa môže vzdialiť od skupiny len v sprievode pracovníka alebo klienta v 1. a vyššej fázy (po dohode s pracovníkom), pričom platí pravidlo jeden na jedného.
· Podmienečné vylúčenie – klient potrebuje sprievod 1. a vyššej fázy do zamestnaneckého traktu a mimo centra. Pri spoločných aktivitách sa môže vzdialiť od skupiny len v sprievode pracovníka alebo klienta v 1. a vyššej fáze (po dohode s pracovníkom), pričom platí pravidlo jeden na jedného.
· 0. fáza – klient potrebuje sprievod 1. a vyššej fázy mimo centra. Pri spoločných aktivitách sa môže vzdialiť od skupiny len v sprievode pracovníka a alebo klienta v 1. vyššej fáze (po dohode s pracovníkom), pričom platí pravidlo jeden na jedného.
· 1. fáza – klient potrebuje sprievod inej 1. a vyššej fázy do CPLDZ a ohľadom financií (výber financií, vklad financií a pod.). Ohľadom iných záležitosti (lekár, úrad a pod.) nepotrebuje sprievod, ale v prípade potreby si môže oň požiadať. V týchto situáciách je sprievod nutný len ak si so sebou berie sumu väčšiu ako 49 eur. Klient si so sebou neberie telefón. 
· 2. fáza – klient potrebuje sprievod inej 2. fázy a vyššej fázy v prípade vyberania hotovosti po prvej výplate. 
· 3. a 4. fáza – nepotrebuje sprievod - jedine, ak by oň klient sám požiadal, alebo je to na rozhodnutí komunity, či službukonajúceho pracovníka. 
Vo všetkých prípadoch má službukonajúci pracovník možnosť vstupovať a korigovať pravidlá sprievodu. 

[bookmark: _Toc77345892][bookmark: _Toc236990597]Individuálne a víkendové vychádzky
Individuálne a víkendové vychádzky sú odstupňované podľa jednotlivých fáz. Čím je klient vo vyššej fáze, tým má viac víkendových a individuálnych vychádzok za fázový mesiac. 
Klient:
· Preberá pred prvým víkendom na individuálnom rodinnom sedení svoj plán vychádzky. Plán si musí prejsť s individuálnym poradcom a následne ho predstaviť na skupine komunite. Musí získať 100% súhlas komunity, aby ho v predkladanej podobe mohol zrealizovať. Komunita môže do plánu zasahovať.
· Nahlasuje každú individuálnu vychádzku na večernej komunite minimálne jeden deň vopred na hlavnej komunite, kde aj informuje komunitu o tom, kam ide a s kým. Komunitu oboznámi o programe tejto individuálnej vychádzky. Neskorý návrat z vychádzky znamená, že klient si nahlási veľkú sankciu. 
· Každú víkendovú vychádzku treba nahlásiť vo štvrtok na hlavnej komunite a klient musí prečítať jej plán. Cez túto vychádzku je dovolené spať u rodičov, súrodencov, príbuzných a blízkych osôb (po odsúhlasení komunitou).
· Klient ktorý bude spať v RETESTe cez nahlásenú víkendovú vychádzku, sa musí vrátiť do zariadenia najneskôr do 21:50 hod.
· Individuálna vychádzka (IV) - trvá max. 3 hodiny. Je možné si ju uplatniť v čase osobného voľna  pred pracovnou dobou, po pracovnej dobe do 17:45 hod. alebo po večernej komunite do 21:50 hod. Cez víkend po rannej komunite do 21:50 hod., ak nemajú iné povinnosti (napr. nákupca, preberanie potravín, kuchyne a pod.). Taktiež nie je možné vziať si v jeden deň viac ako jednu  individuálnu vychádzku. Klient v podmienečnom vylúčení nemôže ísť na individuálnu vychádzku.
Normálna víkendová vychádzka (NV) - od soboty 13:00 hod. do nedele 21:50 hod.
Predĺžená víkendová vychádzka (PV) - od piatku po pracovnej dobe do nedele 21:50 hod.

	Fáza:
	IV (týždenne)
	NV (mesačne*)
	PV (mesačne*)

	0.
	-
	-
	-

	1.
	1
	1
	-

	2.
	2
	1
	1

	3.
	2
	1
	2

	4.
	3
	-
	3


*mesačne – nejdená sa o kalendárny mesiac, ale fázový
[bookmark: _Toc236990598]Preprava klientov
Klient na svoju prepravu používa prostriedky verejnej dopravy. Prepravovať sa môže aj bicyklom, keď to klient nahlási deň vopred na hlavnej komunite.
Nie je povolené, aby sa klient prepravoval s kolegami z práce v ich osobnom motorovom vozidle. Taktiež nie je povolené prepravovať sa „stopovaním“.
Ak sa jedná o služobné vozidlo, ktoré klient využíva na pracovné účely, môže ho používať len v pracovnom čase a nie na súkromné účely.

11. [bookmark: _Toc236990599]Návštevy
Klient má povolené návštevy od 1. fázy  raz mesačne a to druhú nedeľu v mesiaci. Ak je klient v podmienečnom vylúčení klient nemá nárok na návštevy. 
Čas návštev sa organizuje podľa programu komunity a po rozhodnutí službukonajúceho pracovníka v daný deň.
Na návštevu môžu prísť rodičia, súrodenci (plnoletí) a blízki príbuzní po dohode s pracovníkom centra. Návšteva do zariadenia neprináša žiadne potraviny. Môže priniesť už používané klientove veci na oblečenie, doklady a iné. Tieto veci klient odovzdá pracovníkovi a ohlási ich prinesenie na najbližšej komunite. Návštevy sa nesmú vodiť na izbu, zdržiavajú sa na dohodnutom mieste. Izby môžu klienti ukázať rodičom, príbuzným v prítomnosti pracovníka počas vianočného večierku. Všetky návštevy sa musia zaznamenať do knihy návštev. 

[bookmark: _Toc236990600]Kontakt klienta rodiča so svojim dieťaťom/svojimi deťmi
Klient, ktorý je rodičom, má právo kontaktovať sa so svojim dieťaťom/svojimi deťmi za uvedených podmienok:
· Je v 1. až 4. fáze.
· Nie je zbavený rodičovských práv rozhodnutím súdu.
· Je na základe rozhodnutia súdu o styku s dieťaťom/deťmi.
Realizovanie kontaktu:
· Môže sa uskutočniť priamo v priestoroch centra po predchádzajúcom súhlase riaditeľa resp. ním poverenej osoby.
· Môže sa uskutočniť cez víkendy a v dňoch pracovného pokoja a počas sviatkov v čase určenom riaditeľom resp. ním poverenej osoby, v odôvodnených prípadoch v iný dohodnutý deň a čas na základe rozhodnutia riaditeľa centra resp. ním poverenej osoby.
· Bude zaznamenaný v Knihe návštev.

12. [bookmark: _Toc236990601]Pravidlá pre povolené návykové látky či aktivity
[bookmark: _Toc236990602]Fajčenie
Fajčiť sa môže len na vyhradenom mieste a vo vyhradenom čase. Je prísne zakázané fajčiť v budove centra. Súvisí to aj s pravidlom o bezpečí. Cigarety, tabak, filtre, papieriky, zapaľovač/zápalky, iqos a iqos náplne si klienti medzi sebou nepredávajú, nepožičiavajú a ani nedávajú. Uvedené predmety sa nenechávajú voľne položené. Klient, ktorý nájde cigarety, tabak, filtre, papieriky, zapaľovač/zápalky, iqos a iqos náplne a nie sú jeho, odovzdá ich službukonajúcemu pracovníkovi. Fajčenie iných typov cigariet je zakázané.
Akékoľvek zmeny, ktoré by sa dotýkali fajčenia komunikuje samospráva (richtári, podrichtár) so službukonajúcim pracovníkom. Pri porušení pravidiel ohľadom fajčenia bude klientovi udelená sankcia podľa závažnosti - od upozornenia RP až po podmienečné vylúčenie. 
Klient: 
· Je zodpovedný za všetky predmety, čo súvisia s jeho fajčením. 
· Si kupuje predmety súvisiace s fajčením zo svojho vreckového. Nikto iný mu nemôže poskytnúť cigarety/tabak, filtre, papieriky a zapaľovač/zápalky alebo peniaze na kúpu.
· Si v 0. a 1. fáze, v podmienkovom režime (ak to má určené komunitou) a podmienečnom vylúčení nekupuje cigarety/tabak. Na nákup cigariet/tabaku/iqos náplní je v týchto prípadoch nákupca. Ak je nákupcom nefajčiar, nekupuje klientovi tabak/cigarety/iqos náplne. Túto úlohu prevezme iný klient.
· Nefajčí počas spoločného programu komunity. 
· Si nepripravuje cigarety počas spoločných aktivít komunity v centre, rodičovských skupín a návštev.
· Si cigarety pripravuje v pingpongárni. Ak nie je so službukonajúcim pracovníkom dohodnuté vopred inak, je na iných miestach zakázané pripravovať si cigarety.
· Fajčí počas večernej tmy pri zapnutom svetle. 
· Nefajčí počas prechádzky lesom, jedine na asfaltovej resp. betónovej ceste.
· Komunikuje so službukonajúcim pracovníkovi RP ohľadom fajčenia mimo centra počas presunu alebo mimo spoločnej aktivity komunity.
· Potrebuje sprievod mimo centra, ak je v 0. fáze a podmienečnom vylúčení. Pri sprievode platí: starší klient (od 1. fázy), nie je nutné jeden na jedného.
· Môže počas PNky fajčiť 4 cigarety denne. Pri respiračných ochoreniach odporúčame nefajčiť cigarety, alebo minimalizovať fajčenie. 
[bookmark: _Toc236990603]Čas fajčenia
Pondelok – piatok: 
· Po raňajkách (treba zjesť aspoň jedno pečivo), po obede a po večeri a užití liekov.
· Po rannej  a večernej komunite, cez týždeň medzi skupinou a komunitou.
· Fajčiarske prestávky počas pracovnej terapie 9:20 – 9:30, 10:50 - 11:00, 13:50 - 14:00. 
· Od 15:00 do večerných rajónov (mimo skupín a komunít) neobmedzene.
Sobota:
· Po raňajkách (treba zjesť aspoň jedno pečivo), po obede a po večeri a užití liekov. 
· Po rannej komunite a do 12:30 vždy o 10 min. celá.
· Od 12:30 do večerných rajónov neobmedzene.
Nedeľa:
· Po raňajkách (treba zjesť aspoň jedno pečivo) do večerných rajónov neobmedzene.

[bookmark: _Toc236990604]Káva a čaj
Pitie čierneho a zeleného čaju je povolené piť podľa návodu na krabičke.
Akékoľvek zmeny, ktoré by sa týkali pitia kávy, komunikuje samospráva (richtári, podrichtár) so službukonajúcim pracovníkom RP.
Pri porušení pravidiel ohľadom kávy bude klientovi udelená sankcia podľa závažnosti - od upozornenia až po podmienečné vylúčenie. 
Káva sa pije max. 3x denne. Klienti si sami zodpovedajú za svoju kávu. Kupujú si ju zo svojho vreckového a nikto iný im nemôže poskytnúť kávu a ani im dať na ňu peniaze (vrátane rodiny, známych).
Kávu si klienti medzi sebou nepredávajú, nepožičiavajú, ani nedávajú a pripravujú si ju sami. Nenecháva sa voľne položená.
Pripravuje sa 10 min. pred jedlom. Dávka kávy je maximálne 2 čajové lyžičky. Pije sa až po najedení, nie pred jedlom. Káva sa nevynáša z jedálne.
Kávu, ktorá ostala po klientovi, ktorý odišiel dobrovoľne z centra, treba nahlásiť a odovzdať  pracovníkovi RP.
[bookmark: _Toc236990605]Čas pitia kávy
Pondelok – piatok: 
· po raňajkách 7:00 – 7:30, po obede 12:00 – 12:45 (klienti v kuchyni, až po uprataní do 13:00), po nácviku pracovných zručností 15:00 - 15:30 a pracujúci mimo centra do 17:00.  
Sobota:
· po raňajkách 7:45 – 8:15, po obede 12:30 – 13:15, konkrétne časové rozmedzie (v trvaní 45 minút)  sa stanovuje po dohode so službukonajúcim pracovníkom v čase od 15:00 – 17:50.
Nedeľa:
· po raňajkách 8:15 – 8:45, po obede 12:30 – 13:15, konkrétne časové rozmedzie (v trvaní 45 minút)  sa stanovuje po dohode so službukonajúcim pracovníkom v čase od 15:00 – 17:50.

[bookmark: _Toc236990606]Sexualita a sexuálne vzťahy
Nadviazanie sexuálneho vzťahu s iným klientom a/alebo s pracovníkom centra je porušením kardinálneho pravidla. Sexuálny vzťah mimo komunity je legitímnou témou klienta. Zámery, ale aj samotné úvahy je potrebné  prediskutovať s komunitou na skupine. 

[bookmark: _Toc236990607]Pornografia
Akékoľvek materiály s pornografickým obsahom sú zakázané, nakoľko akékoľvek zaoberanie sa ním, je považované za správanie spojené so závislým správaním.

[bookmark: _Toc236990608]Spoločenské hry
Hranie spoločenských hier a kartových hier je povolené len v spoločných priestoroch, ktorými sú: spoločenská miestnosť, jedáleň, pingpongáreň, dvor. Nesmú sa hrať na izbách. 
Klient, ktorý má diagnózu patologického hráčstva a má záujem hrať kartové hry alebo iné spoločenské hry, ktoré sú založené na tipovaní, riskovaní alebo používajú rôzne druhy platidiel,  potrebuje schválenie komunity po prezentovaní svojej požiadavky na skupine. 

[bookmark: _Toc236990609]Pravidelná kontrola moču a ambulantná psychiatrická starostlivosť	
Klient je povinný podrobovať sa pravidelnej kontrole moču na prítomnosť drog v organizme v CPLDZ Hraničná a to:
· 1x mesačne, pričom ju musí absolvovať v najbližší možný termín po uplynutí 1 mesiaca od poslednej kontroly
· po prvom víkende doma alebo po prvom víkende (spojenom s prenocovaním) kdekoľvek mimo centra 
· kedykoľvek na vyzvanie pracovníka.
· - akúkoľvek zmenu liekov musí klient priniesť písomne a predložiť ju pracovníkovi RP
V prípade rozhodnutia službukonajúceho pracovníka je možné vykonať kontrolu na prítomnosť drog a alkoholu v organizme aj priamo v centre. 

13. [bookmark: _Toc236990610]Financie
[bookmark: _Toc236990611]Vreckové a výnimočné vreckové v jednotlivých fázach
	Fáza
	Výška vreckového a výnimočného vreckového

	0.-1. fáza
	14,50 € / týždeň (prvoradé sú nutné výdavky -platby na šetrenie a dlhy)

	2. fáza
	14,50 € / týždeň, pred výplatou
20€ (+ gastro) / týždeň po 1. výplate. 
1x výnimočne 30 € (po výplate, aspoň jednej splátke dlhu a po konzultácií so sociálnym pracovníkom a komunitou).

	3. fáza
	maximálne 50 € / týždeň
1x výnimočne 50 € (po konzultácii so sociálnym pracovníkom a komunitou)

	4. fáza
	200 € / 2 týždne v 1. mesiac, zapisuje si výdavky bez bločkov
vlastná bankomatová karta v 2. mesiac; samostatne slobodne hospodári. 
1x výnimočne 100 €



[bookmark: _Toc236990612]SOS fond
Finančné prostriedky komunity, ktoré možno použiť ako pôžičku v nasledujúcich prípadoch:
· Na pohotovostné ošetrenie (lekárske, zubné), lieky, okuliare, kontaktné šošovky, prípadne hospitalizáciu, dlhodobú PN v hodnote maximálne 50€.
· Pri krádeži financií na preklenutie ťažkej situácie.
· Na kúpu električenky (po prehodnotení finančnej situácie).
· Pri hľadaní práce – na vybavenie potrebných dokladov (odpis alebo výpis z registra trestov, lekárske potvrdenie, zdravotný preukaz).
· Na splátku dlhu v maximálnej výške 50 €, ak je to nevyhnutné. Klient musí byť minimálne v 1. mesiaci prvej fázy. 
Pôžičku schvaľuje pracovník zodpovedný za financie, službukonajúci pracovník RP a komunita. Dohodne sa termín splatnosti a suma, ktorou klient neskôr prispeje do SOS fondu ako dar za túto službu.

[bookmark: _Toc236990613]Dary
Odporúčame, aby klient informoval rodinu, že je vhodné prednostne konzultovať darčeky s pracovníkom. Darčeky môžu byť v celkovej hodnote do 20 € a to iba na Vianoce a narodeniny. Dary mimo týchto udalostí neprijímajú ani pracovníci RP, ani klienti. Prinesenie vlastného noseného, používaného oblečenia je dovolené.

[bookmark: _Toc236990614]Osobný bankrot
Keďže dlhy považujeme za zodpovednosť, ktorú človek musí prevziať za svoje správanie, v rámci programu je povolené podstúpiť osobný bankrot pri výške dlhu nad 10 000 eur. Osobný bankrot síce umožňuje rýchlo sa zbaviť dlhov, avšak má aj dlhodobejšie dôsledky, ktoré do budúcnosti môžu komplikovať život v abstinencii – napríklad pre človeka s osobným bankrotom je veľmi komplikované dostať úver, vrátane hypotéky.

[bookmark: _Toc236990615]Členské a vernostné karty
Požívanie členských a vernostných kariet akýchkoľvek predajní a klubov je počas zotrvania v programe zakázané.

14. [bookmark: _Toc236990616]Pravidlá súvisiace so zabezpečením prevádzky komunitného spolužitia
[bookmark: _Toc236990617]Služba v kuchyni
Cieľom služby v kuchyni je nadobudnúť zručnosti v príprave varených jedál, v súlade so zásadami zdravého stravovania, ako aj osvojiť si pravidlá pri zaobchádzaní s uvareným jedlom, potravinami a ich hygienou, tak ako to určuje Vyhláška Ministerstva zdravotníctva Slovenskej republiky č. 533/2007 Z. z. o podrobnostiach o požiadavkách na zariadenia spoločného stravovania.
Pracovník zodpovedajúci za stravovanie má na starosti najmä: zhotovenie jedálneho lístka, výdaj potravín na prípravu jedla pre nasledujúci deň, vysvetlenie postupu pri príprave jedla, oboznámenie s pravidlami kuchyne, v prípade potreby - praktickú pomoc pri zhotovení jedla, kontrolu hygieny kuchyne, dodržiavanie primeraného hospodárenia s potravinami určenými na prípravu jedla.
Pri prvom nástupe do kuchyne, je klient poučený pracovníkom zodpovedajúcim za stravovanie o pravidlách kuchyne. Službu v kuchyni vykonávajú dvaja klienti, pričom klient, ktorý je v službe dlhšie, preberá potraviny na prípravu jedál a v prípade potreby usmerňuje klienta, ktorý nastúpil do služby v kuchyni neskôr. V prípade, ak je celkový počet klientov nižší ako 8, vykonáva službu v kuchyni, po zaučení, iba jeden klient ak pracovník zodpovedný za stravovanie neurčí inak. Ak je v kuchyni iba jeden klient, má právo požiadať na rannej komunite o pridelenie pomocníka na veľké upratovanie. Taktiež môže požiadať o pridelenie pomocníka na prípravu obeda aj klient, ktorý varí počas obetovaného víkendu jedlo pre 8 a viac osôb (pomocník pomáha len s predprípravou).
Potraviny na prípravu jedál sú vydávané zo suchého a studeného skladu vždy pracovníkom zodpovedajúcim za stravovanie, alebo v prípade jeho neprítomnosti službukonajúcim pracovníkom resocializačného programu. Klient nikdy osobne neberie potraviny z uvedených skladov. Prevzatie potravín sa uskutočňuje vždy deň vopred, na základe vyhotovenej výdajky, ktorú podpisuje príslušný klient služby v kuchyni ako aj pracovník zodpovedajúci za stravovanie.  Ak klient zistí vo vydaných potravinách skazenú potravinu, komunikuje túto skutočnosť bezodkladne pracovníkovi zodpovedajúcemu za stravovanie/službukonajúcemu pracovníkovi. 
Klienti, ktorí majú službu v kuchyni sa nezúčastňujú upratovania v priebehu sobôt, v uvedenom čase majú osobné voľno. Taktiež sa im počas rozdeľovania rajónov neprideľujú žiadne inšie rajóny – ich prioritou je, aby dbali na dodržiavanie čistoty kuchyne a jedálne. Pokiaľ je málo klientov, kuchyni sa môže prideliť rajón, ktorý najviac súvisí s kuchyňou.
Pravidlá v kuchyni sú definované v samostatnom dokumente, ktorý sa nachádza u pracovníka zodpovedného za stravovanie a v kuchyni. O jednotlivých pravidlách v kuchyni sú klienti oboznámení pracovníkom zodpovedným za stravovanie. O pranie špinavého kuchynského  oblečenia, utierok a pod. je zodpovedný práč.

[bookmark: _Toc236990618]Šport a cvičenie
Súčasťou voľnočasových aktivít sú aj športové aktivity. Slúžia ako nástroj zmysluplne tráveného času, poukazujú na záujem o svoje fyzické zdravie a taktiež sú prostriedkom na trávenie času s inými klientmi. 
Od druhej fázy môže ísť klient sám behať, bicyklovať sa, alebo vykonávať inú športovú aktivitu maximálne do 17:50 hod., pokiaľ nemá iné povinnosti v centre.
Klient v podmienečnom vylúčení môže ísť behať resp. bicyklovať sa len v sprievode pracovníka. V podmienkovom režime je to na základe rozhodnutia komunity.
Pravidlá pre používanie bicyklov sú ako pri behu. 
Pri cvičení s veľkými činkami, ktoré sa dvíhajú nad seba, musí byť prítomná aj druhá osoba (rovnakého pohlavia), aby sa predišlo úrazu. 
Cvičiť sa môže od 6.00 hod. do 22.00 hod. Cvičiť môžu spolu iba osoby rovnakého pohlavia. 
Pri vykonávaní akejkoľvek športovej aktivity, musia klienti nosiť na to vhodnú obuv.
Pracovníci majú právo zasiahnuť do toho, kto s kým chce cvičiť. Celkovo je potrebné rešpektovať nočný pokoj, ktorý je do 6.00 a od 22:00 hod. tzn. napr. nepúšťať si nahlas hudbu, nekričať a pod.

[bookmark: _Toc236990619]Spanie v izbách
Klienti majú možnosť spať na svojich izbách iba počas osobného voľna a ak nemajú iné povinnosti. Zároveň spánok nemá nahrádzať zmysluplné trávenie voľného času. Alebo slúžiť ako únik od svojich problémov, či ako riešenie cravingov a podobne. 

[bookmark: _Toc236990620]Úprava zovňajška
Klient má povinnosť pravidelne sa starať o svoju hygienu, byť čistý a upravený, prispôsobovať svoje oblečenie typu aktivity (pracovná terapia, športová aktivita, návšteva divadla a i.), ktorú  realizuje, rovnako aj počasiu. Ak má službu v kuchyni, oblieka si biele oblečenie (dostupné u pracovníka zodpovedného za stravovanie). Na pracovnú terapiu používa prevažne staršie oblečenie, počas osobného voľna preferuje skôr domáce oblečenie atď. Obuv musí byť bezpečná a prispôsobená aktivite a počasiu. Oblečenie nesmie preferovať a propagovať vybraný štýl. Nosí aj vhodnú spodnú bielizeň.
Klient nenosí vyzývavé, priveľmi obtiahnuté oblečenie, nadmerne sa neodhaľuje a tiež nenosí oblečenie, ktoré by svojim zjavom dehonestovalo iné osoby. Taktiež nie je povolené oblečenie a celkový zovňajšok, ktorý podporuje užívanie psychoaktívnych látok, alebo je možné zaradiť do určitej subkultúry. 
Muži sa holia podľa potreby do rannej komunity. Strihanie vlasov si klienti zabezpečujú sami za pomoci strojčeka, ktorý je vo vlastníctve komunity, alebo pomocou svojho vlastného. Ruky sú vždy čisté, nechty upravené a čisté. 
Je povolené líčenie a farbenie vlasov s tým, že úprava bude decentná. Úprava zovňajška má byť primeraná prostrediu, v ktorom sa nachádza. Svojim zovňajškom reprezentuje seba a centrum. Službukonajúci pracovník má právo vyzvať klienta, aby upravil svoj zovňajšok. 

[bookmark: _Toc236990621]Tetovanie a piercing
Počas pobytu nie je odporúčané dať sa tetovať a dať si piercing. Pracovník centra má právo usmerniť klienta napr. v prekrytí tetovania, alebo odstránenia piercingu. 

[bookmark: _Toc236990622]Burza a predaj oblečenia
Ak chce klient predať nové oblečenie alebo obuv inému klientovi, musí mať k tomu pokladničný doklad a predať ho za nákupnú cenu. Klienti si nemôžu darovať oblečenie, musia ho dať do burzy, odkiaľ si ho môžu iní klienti odkúpiť.

[bookmark: _Toc236990623]Pranie a sušenie
Práč (osoba, ktorej táto povinnosť prislúcha na týždeň), je zodpovedný za samotný priestor práčovne (čistota a poriadok). Pričom platí, že práčom nemôže byť klient, ktorý má službu v kuchyni. Môže sa tak stať iba pri nízkom počte klientov, po konzultácii s pracovníkom RP.
Perie sa podľa postupu uvedeného v práčovni, suší sa v sušičke len počas zimných mesiacov a to posteľná bielizeň a uteráky. Osobné veci počas zimných mesiacov možno sušiť na sušiakoch v posilňovni alebo v pingpongárni.
Perie sa v pondelok a štvrtok (osobné veci klientov), v utorok veci komunitné (kuchynské oblečenie, utierky, posteľná bielizeň), v sobotu pracovné oblečenie. Bielizeň musí byť zvesené najneskôr do dvoch nasledujúcich dní do večerného rajónu. Vo výnimočných prípadoch (napr. návrat z LTT, splav) po dohode so službukonajúcim pracovníkom možno prať aj v iných dňoch.

[bookmark: _Toc236990624]Starostlivosť o domáce zvieratá (rybičky, korytnačka)
Starostlivosť o domáce zvieratá realizujú prevažne klienti z komunity podľa pravidiel, ktoré si určia v komunite. Materiálne vybavenie (krmivo, žiarovka do akvária, sklo atď.) sa zabezpečuje zo zdrojov komunity (z technického fondu).
Rybičky sa kŕmia 1x do dňa ráno krmivom na to určeným. Kŕmenie korytnačky prebieha každý štvrtok. Jedlo (srdcia) je nadávkované v mrazničke v kuchyni (treba ich dávkovať po 3-4 kusov).
Pred podávaním srdcia treba nakrájať na menšie kúsky, následne sa vložia do vody. Nasledujúci deň je potrebné očistiť akvárium.
Čistenie akvária korytnačky
- Vytiahnuť kamene a očistiť ich kefkou (buď vonku alebo v sprchovom kúte).
- Žofia môže počas čistenia behať po spoločenskej miestnosti – treba dávať pozor, zvykne sa motať aj pri čistení, tak aby sme na ňu popri tom nestúpili, na čistenie na začiatku treba dvoch ľudí.
- Ošúchať nahrubo kefkou steny skiel najskôr v špinavej vode a potom vyliať vodu do vedra.
- Následne vliať trochu čistej vody a steny skiel sa zase umyjú kefkou – potom vodu treba opäť vyliať.
- Na záver treba do akvária vliať plné biele vedro vlažnej vody, vrátiť kamene a aj Žofku (pri rybičkách sa necháva voda najskôr hodinu odstáť, aby odtiaľ vyprchal chlór, tak možno by bolo vhodné robiť to aj pri Žofii).
Čistenie akvária rybičiek
- Pred čistením akvária, filtra a iných predmetov umiestených v ňom je potrebné pripraviť si väčšie množstvo vody (vodu nechať odstáť 24 hod.).
- Čistenie filtra je potrebné vykonať 1x za 14 dní (prepláchnutím v nádobe s odstátou vodou).
- Vypustenie vody z akvária pomocou hadice sa vykonáva 1x mesačne (3/4 vody z objemu akvária).
- „Vysávanie“ dna akvária je potrebné vykonať podľa znečistenia, v prípade veľkého znečistenia pri vypúšťaní akvária.
- Čistenie vnútornej časti skla robíme podľa potreby bez vypustenia prostredníctvom magnetu.
- Pri veľmi silnom znečistení je potrebné úplne vypustenie vody, dôkladné vyčistenie vnútorného a vonkajšieho skla, prepláchnutie kameňov, keramiky a iných doplnkov. POZOR rybičky umiestňujeme do samostatnej nádoby s vodou, ktorá bola v akváriu.
- Podľa potreby odstrániť odumreté časti rastlín (použiť sieťku) prípadne prerezať tie, ktoré rýchlo rastú.
- A samozrejme rybičky vrátiť do akvária.
- POZOR! Pri čistení akvária nepoužívame žiadne čistiace prostriedky. Len pripravenú vodu a na to určené pomôcky.

[bookmark: _Toc236990625]Vzdelávanie
Pokiaľ klient prejaví záujem o vzdelávanie (dokončenie štúdia, rekvalifikácia, návšteva kurzov) svoj zámer diskutuje s komunitou a tento bod prináša na schválenie na VT. Štúdium mimo centra je možné od tretej fázy.

[bookmark: _Toc236990626]Poškodenie majetku 
V prípade úmyselného alebo neúmyselného poškodenia majetku RETEST-u zo strany klienta/klientov  sa bude finančná a vecná spoluúčasť klienta/klientov, ktorý/i poškodil/i majetok vždy individuálne posudzované na základe ceny majetku, jeho opotrebenia, spôsobu zaobchádzania s majetkom a iných faktorov. 

15. [bookmark: _Toc236990627]Posilňovací program pre bývalých klientov
Cieľom programu je podporiť klientovu abstinenciu. Klient ho využíva v situáciách, keď pociťuje potrebu stabilizovať sa a pripomenúť si abstinentský spôsob života.
Je určený pre bývalých klientov RETESTu, centra pre deti a rodiny, ktorí ukončili absolvovali minimálne 8 mesiacov programu a absolvuje pohovor s tímom RP, kde sa posúdi jeho vhodnosť na posilňovací program. Výnimočne po rozhodnutí centra pravidlá prijatia klienta do posilňovacieho programu môžu byť upravené inak.
Požiadať o posilňovací program môže klient sám, rovnako aj centrum môže ponúknuť klientovi posilňovací program, prípadne aj niekto iný (klient, inštitúcia) môže navrhnúť klientovi zvážiť posilňovací program. 

Postup vybavovania posilňovacieho programu
Klient vypíše a zašle Žiadosť o posilňovací program v RETESTe, centre pre deti a rodiny (viď. www.retest.sk) poštou (Ľadová 11, Bratislava) alebo elektronicky (info@retest.sk). Následne bude klient kontaktovaný pracovníkom z poradenského tímu (telefonicky alebo písomne) a individuálne posudzovaný. 
Na základe ústneho rozhovoru bude dohodnutý termín nástupu klienta na posilňovací program.
Pred nástupom na posilňovací program sa klient musí podrobiť vyšetreniu na prítomnosť psychoaktívnych látok s negatívnym výsledkom, ktorý bol vykonaný v deň nástupu do centra. Toto potvrdenie predloží pri nástupe do centra. 
Taktiež si vopred musí vybaviť odporúčanie od psychiatra na výkon resocializačného programu, ktoré rovnako predloží v deň nástupu do centra. 
Klient musí mať počas nástupu do centra platný občiansky preukaz.
V prípade potreby môže poradenský tím od klienta žiadať iné potvrdenia, dokumenty alebo podklady, ktoré súvisia s výkonom resocializačného a/alebo posilňovacieho programu.

Trvanie posilňovacieho programu
Klient má možnosť využiť posilňovací program v rozmedzí 14 – 30 dní. Dĺžka trvania programu sa stanovuje na základe individuálneho posúdenia poradenským tímom s prihliadnutím na objektívne okolnosti klienta. Posilňovací pobyt je možné v procese predĺžiť z objektívnych príčin, ale nie je možné presiahnuť dĺžku 30 dní.
K posilňovaciemu programu prislúcha samostatný dokument upravujúci presné fungovanie. Pre klientov v resocializačnom programe je dostupný na vyžiadanie od službukonajúceho pracovníka.

16. [bookmark: _Toc236990628]Praxové a stážové pracovisko
RETEST, centrum pre deti a rodiny poskytuje svoje služby aj v oblasti vzdelávania študentov v pomáhajúcich profesiách (sociálna práca, psychológia, pedagogika, ošetrovateľstvo atď.). Z tohto dôvodu je možné, že počas resocializácie sa klienti môžu stretnúť s praktikantmi. Prax praktikantov môže byť na rôznych úrovniach:
1.	Informačná -  praktikant sa dozvedá informácie o resocializačnom programe.
2.	V roli klienta - praktikant je v simulovanej roli klienta v 0. fáze.
3.	V roli poradcu/službukonajúceho pracovníka - praktikant je v roli poradcu/službukonajúceho pracovníka v priamej práci s klientom.
Ak má o vykonávanie praxe záujem študent - abstinujúci závislý, nesmie byť v žiadnom kontakte (nie v interakcii v komunite) s klientmi z komunity (vrátane minulých kontaktov). Klient nesmie byť pre neho nijakým spôsobom známa osoba (napr. pobyt na liečení v rovnakom čase, rovnakí známi z drogového prostredia atď.).

